Πολίνα Σαπουνά – Έλλις: «Αν δεν νιώσεις τις ρίζες σου δεν μπορείς να ορίσεις το μέλλον σου» | Portraits\nΠολίνα Σαπουνά – Έλλις: «Αν δεν νιώσεις τις ρίζες σου δεν μπορείς να ορίσεις το μέλλον σου»\n«Το κόσμημα είναι για μένα δημιουργία με πάθος και πάθος για δημιουργία! Είναι κάτι που αγαπώ και δίνω την ψυχή μου σ΄αυτό». Η εντυπωσιακή, ψηλόλιγνη γυναίκα με τα μαύρα ρούχα, τα καταστόλιστα από κοσμήματα, δάχτυλα και το έντονο βλέμμα απλώνει γύρω μου αυτό το πάθος της μετουσιωμένο σε μοναδικά, μικρά έργα τέχνης με αρχέγονες αναφορές αλλά σύγχρονη προσέγγιση, καταθέτοντας τη δική της, ξεχωριστή πρόταση στην ελληνική κοσμηματοποιία. Αυτήν, που έκανε την Πολίνα Σαπουνά – Έλλις να ξεχωρίσει εδώ και δέκα χρόνια με το δικό της brand σε μεγάλες διεθνείς εκθέσεις στο εξωτερικό, αλλά κυρίως αυτήν, που κάνει τα έργα της διακριτά με τη σφραγίδα της δικής της προσωπικότητας.\nphotocredit: Δώρα Δημητρίου\nΜιας σύγχρονης, δυναμικής γυναίκας, που εμπνέεται από αρχαίους μύθους και συμβολισμούς για να δημιουργήσει όμως, αφαιρετικά κοσμήματα με αυστηρές γραμμές και με σχήματα γεωμετρικά αλλά και ντελικάτα, που επιβάλλονται με την άποψη και το σχεδιασμό τους. Γιατί, όπως λέει η ίδια «Πιστεύω ακράδαντα, ότι η γνώση της αρχαιότητας και μόνον αυτή μπορεί να μας δώσει ένα αποτέλεσμα, που να συνεισφέρει δημιουργικά και εποικοδομητικά για το μέλλον μας».\nΜεσημέρι στην Κηφισιά, καθισμένες στο μικρό, κομψό showroom της Πολίνας Σαπουνά – Έλλις, με όλες τις δημιουργίες της να μας περικυκλώνουν, η αίσθηση μιας αφ΄ υψηλού παρουσίας της ελληνικής αρχαιότητας, που φαίνεται να διαπερνά όλο το έργο της είναι καθοριστική. Αλλά μαζί, επιβλητικές οι τεράστιες φωτογραφίες με διάσημα μοντέλα, όπως η Adriana Lima ή η Josephine Skriver να φορούν και να αναδεικνύουν εξαίσια αυτά τα υψηλής αισθητικής κοσμήματα.\nΜε σπουδές Αρχαιολογίας και Ιστορίας της Τέχνης στο Πανεπιστήμιο της Χαϊδελβέργης και διδακτορικό στην Κλασική Αρχαιολογία, με συμμετοχή σε μεγάλες ανασκαφές των σπουδαίων αρχαιολόγων θείων της, του αείμνηστου Γιάννη Σακελλαράκη και της Έφης Σαπουνά Σακελλαράκη στην Κρήτη, στα Κύθηρα, στην Εύβοια ίσως όλοι να περίμεναν, ότι κι εκείνη θα διέπρεπε σ ΄αυτόν τον κλάδο. Όμως «Ήμουν πάντα φύση δημιουργός σε μια διαρκή αναζήτηση», λέει εκείνη. «Λάτρεψα την αρχαιολογία και έχω ζήσει συγκλονιστικές στιγμές με τους θείους μου, αλλά τελικά το κόσμημα με την αρχιτεκτονική του δομή με κατέκτησε. Με ενθουσίαζε η σκέψη, ότι μια ιδέα μου θα μπορούσε να πάρει υλική μορφή, να γίνει ένα κόσμημα, που να το φοράμε και να ταυτιζόμαστε με αυτό αλλά ταυτόχρονα και να έχει μία εσωτερικότητα».\nΟ μύθος του Μινώταυρου, ο Μίτος της Αριάδνης, τα άλογα του μαρμάρινου τέθριππου από την Ακρόπολη γίνονται έτσι πηγή έμπνευσης για την Πολίνα Σαπουνά – Έλλις, που δημιουργεί ολόκληρες συλλογές κοσμημάτων με σαφή προτίμηση όμως, στην Προϊστορική εποχή και την Μινωική Κρήτη.\n«Τελικά όλα τα βιώματά μας έρχεται κάποια στιγμή που ορίζουν το τώρα μας», λέει. «Οι επιλογές μου ωστόσο γίνονται τυχαία. Πηγάζουν αυθόρμητα από το υποσυνείδητο. Κάπως έτσι πιστεύω βγήκε και η τελευταία συλλογή μου ο «Μινώταυρος», που είναι εμπνευσμένη από έναν μύθο αγάπης, όπου ο ήρωας, ο Θησέας καταφέρνει με την υποστήριξη της Αριάδνης να βγει έξω από τον λαβύρινθο και να βρει το φως. Ο «Μινώταυρος » φέρει τον συμβολισμό δύναμης, που είναι ο ταύρος και των ιερών κεράτων καθοσιώσεως, που σημαίνουν την αναγέννηση, την οποία νιώθει ο Θησέας, όταν βγαίνει από τον λαβύρινθο. Αυτά τα σύμβολα περιλαμβάνουν όλη την δύναμη του Μινωικού Πολιτισμού. Κι ο Μινώταυρος ειδικά έχει όλα τα στοιχεία, που αποτυπώνουν την σχεδιαστική μου ταυτότητα. Άλλωστε αυτό, που κυρίως με ενδιαφέρει είναι ο εσωτερικός συμβολισμός και όχι η καθαυτό αναπαράσταση. Γιατί τελικά αυτοί οι συμβολισμοί αφορούν όλους τους ανθρώπους, όποιας θρησκείας και όποιας προέλευσης».\n– Εκτός από την αρχαιοελληνική έμπνευση υπάρχει και κάποιος άλλος συνεκτικός κρίκος που ενώνει τις συλλογές σας;\nΝαι βέβαια. Υπάρχει μια βαθύτερη σύνδεση όλων των έργων μου μέσα από την δύναμη της αντιθετικής συμμετρίας, την σύνδεση των σχέσεων, την ομάδα. Δεν αναπαριστώ σχεδόν ποτέ κάτι μόνο του, όλες μου οι συλλογές κρύβουν κάτι δυαδικό. Εκτός από τον «Μινώταυρο» το ίδιο συνέβαινε στην «Antithesis» και στο «tethrippon». Πολλές φορές μάλιστα τα κοσμήματα μου συνθέτονται από δύο κομμάτια, που μπορεί ο καθένας να τα συνδυάσει όπως θέλει.\n-Πως έγινε η αρχή, πώς φτιάχτηκε το πρώτο κόσμημα;\nΠάντα ενδιαφερόμουν για το κόσμημα, αγόραζα βιβλία, πήγαινα σε τεχνίτες ,γιατί ήθελα να μάθω πώς κατασκευάζεται και πάντα είχα μεγάλη λατρεία στα δακτυλίδια. Ποτέ όμως δεν είχα βρει το δακτυλίδι που θα ήθελα για τον εαυτό μου. Η πρώτη φορά πάντως, που υλοποίησα δικό μου σχέδιο ήταν το 2011, όταν έκανα τη βάφτιση του δεύτερου γιού μου και ήθελα έναν σταυρό διαφορετικό από αυτούς που κυκλοφορούσαν. Έτσι δημιουργήθηκε η πρώτη σειρά «Antithesis», που θυμίζει και λίγο σταυρό.\n– Παλαιότερα ο Ζολώτας, ο Λαλαούνης και άλλοι βέβαια είχαν εμπνευστεί από το αρχαίο ελληνικό κόσμημα. Ποια είναι η διαφορά της σημερινής προσέγγισης, από σας συγκεκριμένα;\nΗ διαφορά της δικής μου προσέγγισης είναι, ότι ενώ η αρχαιολογία είναι πάντα για μένα σημείο αναφοράς, η έμπνευσή μου από τον αρχαίο ελληνικό πολιτισμό δεν με οδηγεί σε ταυτόσημες εικαστικές αποτυπώσεις των θεμάτων της αρχαίας ελληνικής τέχνης. Μεταφέρω κυρίως με λιτές, απέριττες γραμμές αρχέγονους συμβολισμούς, που προκύπτουν είτε από μύθους είτε από μοτίβα και παραστάσεις ή ακόμη από την αρχαία ελληνική φιλοσοφία. Πολλές φορές μάλιστα δεν αναγνωρίζει κάποιος το θέμα μου, γιατί ακόμη κι όταν παίρνω έμπνευση από συγκεκριμένα έργα τέχνης, όπως για παράδειγμα το τέθριππο, το ενδιαφέρον μου εστιάζεται στην δική μου πρόσληψη από αυτό. Και στην προκειμένη περίπτωση στην απόλυτη, αντιθετική συμμετρία των κεφαλών των δύο αλόγων, που με συγκινεί απεριόριστα. Το ίδιο ισχύει για όλες μου τις συλλογές.\n-Τι είναι αυτό που θαυμάζετε ή ζηλεύετε στους αρχαίους τεχνίτες;\nΖηλεύω κυρίως τον χρόνο, που μπορούσαν να διαθέσουν και θαυμάζω την ιδεολογία, που βρίσκεται πίσω από κάθε έργο τους. Είναι αξιοθαύμαστη η υπομονή και η αφοσίωσή τους για να γίνει ένα κόσμημα. Σήμερα γνωρίζουμε βέβαια όλες τις τεχνικές τους και τις τιμούμε αλλά ο σχεδιασμός πλέον έχει εξελιχθεί ενώ ευρεία είναι και η χρήση του κομπιούτερ.\n-Χρησιμοποιείτε κι εσείς κομπιούτερ;\nΕγώ σχεδιάζω με μολύβι και χαρτί. Και σχεδιάζω τα πάντα, τομή, ύψη, πάχη, με το μιλιμετρέ μου, παραδοσιακά δηλαδή. Εδώ με βοήθησε η αρχαιολογία. Γιατί παρ΄ ότι είχα διδαχθεί και ζωγραφική και σχέδιο, τη χρήση του μιλιμετρέ για να μετρήσω την τομή, να κάνω την όψη και όλα αυτά, τα έμαθα από τη δουλειά μου στην ανασκαφή. Γιατί εκεί έπρεπε κάθε σημαντικό εύρημα να αποτυπώνεται επακριβώς με όλα τα στοιχεία του.\n-Σε τι άλλο σας έχουν βοηθήσει οι αρχαιολογικές σπουδές;\nΟι σπουδές μου σε μια απαιτητική χώρα, όπως η Γερμανία με έμαθαν να μπορώ να οργανώνω τα πάντα και να είμαι υπεραναλυτική και τελειομανής.΄Ετσι εκτός από τις εμπειρίες, που είχα από τις ανασκαφές, η αυστηρότητα που βίωσα εκεί άφησε το αποτύπωμά της και στην δουλειά μου. Χάρη σε όλη αυτή την σκληρή προσπάθεια, που είχα κάνει, πιστεύω ότι κατάφερα και επεβίωσα σε έναν χώρο νέο, τον οποίο δεν γνώριζα.\n-Πόσο ρόλο έπαιξε η οικογένεια στην κατεύθυνσή σας;\nΤην τέχνη την έχω αγαπήσει από μικρό παιδί. Είμαι μεγαλωμένη με τέχνη. Ο πατέρας μου ήταν συλλέκτης ενώ οι εμπειρίες δίπλα στους θείους μου, όχι μόνο οι αρχαιολογικές αλλά η καθ’ αυτό φιλοσοφία τους, ο τρόπος που αντιμετώπιζαν την πραγματικότητα, πάντα με ουσία, πειθαρχία και καθαρότητα με οδήγησαν να αναπτύξω και τη δική μου φιλοσοφία στην τωρινή μου διαδρομή. Το άχρονο του χρόνου είναι ένα άλλο βασικό στοιχείο, που βίωσα στην πορεία μου μαζί τους στην αρχαιολογία.\n-Τι σας έχει αφήσει αυτή η περίοδος της ζωής σας και αυτοί οι δύο σημαντικοί άνθρωποι;\nΤις μοναδικές εμπειρίες αλλά και το πιο σημαντικό μάθημα ζωής: Ότι πετυχαίνουμε τον στόχο μας, όταν σεβόμαστε την ομάδα κι όταν συνεργαζόμαστε με σεμνότητα, καρτερικότητα και με σκληρή δουλειά. Όλα τα χρόνια δίπλα τους στις ανασκαφές εργαζόμουν τις ίδιες ώρες με τους άλλους φοιτητές, ξυπνούσαμε από τα χαράματα για την ανασκαφή και στη συνέχεια αποτυπώναμε όλα μας τα δεδομένα, σχεδιάζαμε τα σημαντικότερα και πιο σημαντικά ευρήματα και στο τέλος της ημέρας συνθέταμε το ημερολόγιο της ανασκαφής. Πιστεύω ότι στο χώμα βρίσκονται όλες οι αλήθειες μας. «Ένδον σκάπτε», έλεγε ο Σακελλαράκης. Τις αλήθειες τις βρίσκουμε μέσα μας. Όταν μάθουμε να ακούμε την εσωτερική μας φωνή, όταν σεβόμαστε τον χρόνο, σεβόμαστε την ζωή. Σεβόταν τους αρχαίους ο θείος μου. Δεν ήθελε να ταράξει την ησυχία τους. Για αυτό και φύτευε πάντα φυτά, όπου είχε προηγηθεί ανασκαφή από σεβασμό, που τους έβγαζε στο φως στοιχεία. Ήθελε να νιώθει ήσυχος με την συνείδηση του. Οι θείοι μου μελετούσαν και συνέγραφαν ασταμάτητα. «Είναι υποχρέωσή μας να δημοσιεύουμε. Είναι χρέος μας να μαθαίνει ο κόσμος», έλεγαν και αυτό συνεχίζει τώρα η θεία μου με την ίδια ένταση και πάθος. Με έμαθαν λοιπόν να είμαι εργάτης. Δεν μου δόθηκε τίποτα χαριστικά. Με έμαθαν, ότι είναι υποχρέωσή μας να υπηρετούμε το όποιο ταλέντο έχουμε και όχι να το θεωρούμε δικό μας και να είμαστε αχάριστοι.\n-Το κόσμημα είναι το κατ΄ εξοχήν πολύτιμο εύρημα, που βρίσκουν οι αρχαιολόγοι από την Παλαιολιθική εποχή κιόλας στην Ελλάδα αλλά και παντού στον κόσμο. Πιστεύετε ότι είναι διαχρονικό το κόσμημα;\nΑσφαλώς και το πιστεύω. Είναι ένα αντικείμενο που επιλέγουμε, γιατί ταυτίζεται με την προσωπικότητά μας. Ειδικά τα κοσμήματα που φέρουν έναν συμβολισμό, έχουν τελικά και έναν «μαγικό» ρόλο, σαν φυλαχτό. Πολλές φορές μου έχουν πει άνθρωποι, ότι νιώθουν δύναμη όταν φορούν κοσμήματά μου. Αυτό το βρίσκω συγκλονιστικό. Γιατί το κόσμημα δεν είναι απλώς ένα αξεσουάρ.\n-Είναι όμως τέχνη ή τεχνική;\nΕγώ πιστεύω και τα δύο. Όπως σε όλους τους τομείς κάποιοι κάνουν την δουλειά τους σαν τέχνη και κάποιοι άλλοι ακολουθούν πρακτικές και τεχνικές, που είναι εμπορικές. Προσωπικά νομίζω, ότι ο δημιουργός ενός κοσμήματος είναι καλλιτέχνης, όπως άλλωστε και ο καλός τεχνίτης. Αν δεν βάλεις την ψυχή σου σε αυτό που κάνεις, δεν βγαίνει ούτε το διαφορετικό ούτε το διαχρονικό. Σε όλα όμως, όπως ξέρουμε, υπάρχουν και οι αντιγραφείς, που απλώς εκτελούν έργο.\n-Ποια είναι τα βασικά υλικά σας;\nΛατρεύω τον χρυσό18 kt στο φυσικό λευκό χρώμα του, χωρίς καμία επεξεργασία. Όσο πιο φυσικό γίνεται. Και κατά προτίμηση αφήνω τις εξωτερικές επιφάνειες ματ και τις εσωτερικές λουστρέ, κάτι που αντιπροσωπεύει την γενικότερη φιλοσοφία μου για την ζωή. Γιατί από μέσα λάμπουμε, δεν χρειάζεται να το δείχνουμε. Μου αρέσει ακόμη να τονίζω τις καθαρές γραμμές των σχεδίων μου με διαμάντια. Έχουν μια καθαρότητα και μια δύναμη ξεχωριστή. Αλλά υπάρχει και το λευκό ασήμι σε κάποιες σειρές κοσμημάτων μου, ειδικά στα μανικετόκουμπα για άντρες.\n-Τι είναι το κόσμημα για τη γυναίκα; Πόσο την καθορίζει και ποια μηνύματα θέλει να περάσει μέσα από αυτό;\nΕίναι μια προέκταση του εαυτού της. Ανάλογα με την προσωπικότητά της κάθε γυναίκα επιλέγει το κόσμημα, που εντείνει τα σημεία του χαρακτήρα της, που θέλει να τονίσει.\n-Σε ποια γυναίκα απευθύνονται τα κοσμήματά σας. Υπάρχει ένα πρότυπο;\nΤα κοσμήματά μου απευθύνονται σε όλες τις γυναίκες αλλά και στους άντρες, που νιώθουν καλά με τον εαυτό τους και έχουν ανακαλύψει την εσωτερική τους δύναμη. Γι΄ αυτό και έχω πολλά πρότυπα. Για την ακρίβεια όλες τις γυναίκες, που πατάνε γερά στα πόδια τους.\n-Υπάρχουν γενικά μόδες στα κοσμήματα;\nΣίγουρα υπάρχουν. Αν και εγώ προσωπικά δεν πιστεύω στην μόδα όσον αφορά το κόσμημα. Γιατί τα κοσμήματα είναι μικρά έργα τέχνης, που αποτυπώνουν για πάντα την ταυτότητα τόσο του δημιουργού τους όσο και των ανθρώπων, που την συγκεκριμένη στιγμή τα επέλεξαν.\n-Βλέπω ότι φοράτε πολλά κοσμήματα. Τα δικά σας φυσικά. Υπάρχει κάποιο που δεν το αλλάζετε ποτέ;\nΗ αλήθεια είναι ότι περνάω φάσεις. Τα κοσμήματα είναι παιδιά μου. Κάθε φορά λοιπόν, που γεννιέται ένα νέο, το λατρεύω εξίσου με τα προηγούμενα και έτσι προστίθεται στα προηγούμενα! Μπορεί όμως και να εναλλάσσονται ανά περιόδους.\nΣύζυγος του δημοσιογράφου Αθανάσιου ΄Ελλις, μητέρα δύο αγοριών σε ηλικία, που να απαιτούν την παρουσία της και τη στενή επιτήρησή τους η Πολίνα Σαπουνά – ΄Ελλις κατορθώνει να συνδυάζει δημιουργία, επάγγελμα και οικογένεια. Με κόπο ωστόσο, γιατί όπως λέει «Μπορεί το επαγγελματικό άγχος να τροφοδοτεί καμιά φορά τον καλλιτέχνη αλλά μπορεί και να καταστρέψει την δημιουργικότητά του. Όλος αυτός ο αγώνας, να σχοινοβατεί κανείς στην επιτυχία είναι επίπονος για τον δημιουργό. Από την άλλη η οικογένεια θέλει ησυχία, θέλει αφοσίωση. Γιατί η βασικότερη δυσκολία για μια γυναίκα προκύπτει συνήθως, όταν ταυτόχρονα είναι μητέρα. Οι γυναίκες που βρίσκονται σε αυτό το τρίπτυχο είναι ηρωίδες. Πόσω μάλλον σήμερα, που λόγω οικονομικής κρίσης μια εργαζόμενη μητέρα καλείται να αντεπεξέρχεται σε όλα μόνη της».\n-Θα λέγαμε, ότι την κοσμηματοποιία ασκούν περισσότερο άνδρες;\nΌχι πια. Η αλήθεια είναι βέβαια, ότι όπως και στα περισσότερα επαγγέλματα οι άντρες έχουν την πολυτέλεια να δίνονται πιο ολοκληρωτικά και απερίσπαστα σε ό,τι κάνουν. Γι΄αυτό και βλέπουμε κυρίως άντρες να επικρατούν, ειδικά στον χώρο των τεχνών. Ήδη όμως υπάρχει πλέον μία απίστευτη άνθιση στον κλάδο και από το γυναικείο φύλο. Πάντως κόσμημα, που να είναι τέχνη, το κάνουν λίγοι. Και βάζω και τον εαυτό μου μέσα. Διαφορετικά στο χώρο υπάρχουν διάφορες τάσεις. Άλλοι δίνουν μεγάλη έμφαση στην πέτρα, που έχει και κάτι το απροσδιόριστο στην τιμολογιακή πολιτική και καθορίζει πολλές φορές τα σχέδια. Ή υπάρχουν μεγάλοι οίκοι, που έχουν σαν βάση τους το διαμάντι, το οποίο επίσης καθορίζει το σχέδιο.\n-Ποιες είναι οι πιο σημαντικές δραστηριότητες, που έχουν παίξει ρόλο ως τώρα στη σταδιοδρομία σας; Κι εδώ να σημειώσω εγώ και τη συνάντηση με τον πρίγκιπα Κάρολο το 2018 στην Κρήτη στο πλαίσιο μιας τέτοιας ακριβώς δραστηριότητας.\nΘεωρώ ότι κάθε βήμα κάπου με οδήγησε. Ακόμη και συνεργασίες, οι οποίες πια δεν υπάρχουν, όπως το Jewel made in Greece, που ήταν το εφαλτήριο των μετέπειτα γνωριμιών μου με γνωστούς σχεδιαστές, που δημιουργήσαμε την ομάδα Hellenic Wave και συμμετείχαμε επί σειρά ετών στο Baselworld, την μεγαλύτερη διεθνή έκθεση για υψηλή κοσμηματοποιία τότε. Μετά συμμετείχα στο branding heritage, που με έφερε κοντά σε άλλους καλλιτέχνες και μαζί μ΄ αυτούς κοντά στην υπέροχη Σοφία Κοκοσαλάκη. Εκεί, σ΄αυτή την εκδήλωση, που έγινε στην Κρήτη ήταν και η γνωριμία με τον πρίγκιπα Κάρολο, με τον οποίο ανταλλάξαμε κάποιες κουβέντες περί ελληνικού πολιτισμού. Πολλές οι γνωριμίες, πολλές οι ευκαιρίες. Η παρουσίαση στο Μουσείο Μπενάκη πέρυσι της νέας μου συλλογής «Μινώταυρος» ήταν η τελευταία μου σημαντική.\n-Μπορεί το σύγχρονο κόσμημα να μπει σε μουσείο;\nΦυσικά και μπορεί. Η δημιουργία των καλλιτεχνών πρέπει να παρουσιάζεται σε κάθε εποχή. Πιστεύω ότι κάποια κομμάτια, που έχουν άποψη και εκφράζουν την εποχή είτε είναι από ένα αναλώσιμο υλικό είτε είναι από πολύτιμο μπορούν να βρίσκονται σε μουσεία.\n-Σας λείπει η αρχαιολογία;\nΝαι μου λείπει πολύ, αλλά προσπαθώ να είμαι κοντά σε αυτά που βίωσα και αγάπησα όσο περισσότερο γίνεται. Είμαι στο Δ.Σ. ενός σημαντικού ιδρύματος, του Ιδρύματος Ψύχα, που χρηματοδοτεί ανασκαφές, έτσι είμαι ενημερωμένη για όλες τις εξελίξεις στο χώρο. Παράλληλα επισκέπτομαι, όποτε βρίσκω ευκαιρία αρχαιολογικούς τόπους και μουσεία σε όποια γεωγραφική γωνιά του πλανήτη βρεθώ. Είναι οι στιγμές, που με τροφοδοτούν με έμπνευση. Όπως και οι αναμνήσεις από τις μέρες που έχω περάσει σε αρχαίους τόπους είτε ήταν στο Ιδαίο ΄Αντρο της Κρήτης είτε στον Οξύλιθο της Εύβοιας. Ήταν μοναδικές οι εμπειρίες αυτές και τις έζησα από μικρό παιδί, όταν ίσα ίσα έφθανε το μπόι μου ως το στόμιο ενός αμφορέα και αργότερα, όταν είχα την τύχη να πατήσω σ΄ένα δωμάτιο μινωικού ανακτόρου, να δω να ξεπηδούν μέσα από τη γη ειδώλια που με τη στάση τους χαιρέτιζαν το θείο ή να σταθώ ψηλά ατενίζοντας από ένα ιερό κορυφής τη θάλασσα. Αν δεν νιώσεις τις ρίζες σου δεν μπορείς να ορίσεις το μέλλον σου!\n-Αν γυρίζατε πίσω στο παρελθόν, όταν ξεκινούσατε τη ζωή σας, θα αλλάζατε κάτι;\nΠιστεύω πως ναι. Θα φρόντιζα να κάνω πιο νέα τα παιδιά μου και ίσως να ξεκινούσα λίγο νωρίτερα την ενασχόλησή μου με το πάθος μου, τα κοσμήματα.\n-Ποιοι είναι οι νέοι στόχοι σας; Υπάρχει κάποιο όνειρο που κυνηγάτε;\nΝαι. Και είναι ένα μήνυμα που θέλω να δώσω: Να μην γίνουμε έρμαια του ευτελισμού, του φτηνού και του γρήγορου. Να μάθουμε να βλέπουμε τα ουσιαστικά, να ακούμε την εσωτερική μας φωνή και να μην παρασυρόμαστε από επιφανειακές «γυαλάδες», να έχουμε εν τέλει μια δωρική προσέγγιση στη ζωή μας. Θέλω τα παιδιά μου να πολεμήσουν και αυτά γιαυτό. Η εμπειρία που βιώνουμε σήμερα επιτάσσει να ανασύρουμε όλοι τις δυνάμεις που κρύβουμε μέσα μας, προκειμένου να δούμε πια είναι η πραγματική μας αλήθεια.\nΚΟΣΜΗΜΑΤΑ POLINA ELLIS\nΠΟΛΙΝΑ ΣΑΠΟΥΝΑ – ΕΛΛΙΣ


8 παράξενα Πασχαλινά έθιμα από όλο τον κόσμοWorld Secrets\nΔείτε πώς γιορτάζουν το Πάσχα σε διάφορες χώρες της γης…\nΑσχέτως αν φέτος πιθανότατα πολλοί από αυτούς τους εορτασμούς θα αναβληθούν, πάμε να μάθουμε μερικές παράξενες και διασκεδαστικές πασχαλινές παραδόσεις που γίνονται ανά τον κόσμο.\nΣτη Γαλλία, τα παιδιά δεν παίρνουν δώρα από τους νονούς τους ή από το Easter bunny, αλλά από τις καμπάνες. Σύμφωνα με την Καθολική Εκκλησία, καμία εκκλησιαστική καμπάνα δε μπορεί να χτυπήσει μεταξύ της Μεγάλης Τρίτης και της Πασχαλινής αγρυπνίας, προς ένδειξη σεβασμού για την σοβαρότητα και το κλίμα των τελευταίων ημερών πριν τη Σταύρωση του Ιησού. Με την παράδοση, δημιουργήθηκε ένας θρύλος που λέει ότι το Πάσχα, δεν χτυπούν οι καμπάνες επειδή βγάζουν φτερά και πετούν προς τη Ρώμη για να πάρουν την ευλογία του Πάπα. Όταν επιστρέφουν, τη μέρα του Πάσχα, φέρνουν μαζί τους εκλεκτές σοκολάτες και δώρα για όλα τα παιδιά.\nΠαρόλο που ο πληθυσμός των χριστιανών αντιστοιχεί μόνο στο 2,5% επί του συνολικού πληθυσμού της Ινδίας, καταφέρνει να στήσει μεγαλειώδεις εορτασμούς κάθε Πάσχα, ειδικά στις βορειοανατολικές περιοχές. Η δυτική Ινδική πόλη Γκόα, γιορτάζει το Πάσχα διοργανώνοντας καρναβάλια, θέατρο δρόμου, τραγούδια και χορούς, ενώ οι άνθρωποι ανταλλάσσουν μεταξύ τους δώρα όπως σοκολάτες, λουλούδια και πολύχρωμα φανάρια.\nΤην περίοδο του Πάσχα, οι κάτοικοι της Φλωρεντίας αναβιώνουν ένα έθιμο 350 ετών που ονομάζεται «scoppio del carro», και σημαίνει «έκρηξη του κάρου». Ένα παμπάλαιο κάρο γεμίζει με βεγγαλικά και τοποθετείται μπροστά από τον καθεδρικό ναό, όπου ο κόσμος συνωστίζεται για να παρακολουθήσει το φαντασμαγορικό θέαμα. Το έθιμο αυτό, συμβολίζει την ειρήνη και τις ευχές για ένα ευνοϊκό έτος. Την επόμενη της ημέρας του Πάσχα, στην πόλη Panicale της Φλωρεντίας, οι ντόπιοι μαζεύονται για το ετήσιο Ruzzolone, έναν διαγωνισμό όπου τεράστιες ροδέλες τυριού Ruzzola κινούνται περιμετρικά του χωριού.\nΜία μέρα πριν το Πάσχα, οι πολωνικές οικογένειες ετοιμάζουν ένα καλάθι με χρωματιστά αυγά, λουκάνικα, ψωμιά και άλλες λιχουδιές και το πάνε στην εκκλησία για ευλογία. Μία μέρα μετά το Πάσχα, λαμβάνει χώρα το έθιμο Smigus Dyngus, όπου νεαροί άντρες προσπαθούν να μπουγελώσουν τις κοπέλες με νεροπίστολα, κουβάδες με νερό ή οτιδήποτε μπορείτε να φανταστείτε. Σύμφωνα με την παράδοση, τα κορίτσια που θα βραχούν περισσότερο θα παντρευτούν μέσα στο έτος.\nΣτο Sydney Royal Easter Show, το μεγαλύτερο ετήσιο event της χώρας, οικογένειες αγροτών, εκθέτουν τις σοδειές και τα ζωντανά τους μπροστά σε κατοίκους της πόλης που θέλουν να πάρουν μία γεύση της αγροτικής ζωής. Το διάρκειας δύο εβδομάδων event, περιλαμβάνει επίσης ιππασία και το Sydney Royal Rodeo.\nΠολλές χώρες της Λατινικής Αμερικής, όπως η Βραζιλία, αλλά και μερικές περιοχές της Ισπανίας, συμμετέχουν στο Κάψιμο του Ιούδα. Οι κάτοικοι κατασκευάζουν διάφορα ομοιώματα του Ιούδα, του αποστόλου που πρόδωσε τον Ιησού, και τα καίνε σε ένα κεντρικό μέρος της εκάστοτε πόλης. Πολλές φορές, προσθέτουν και βεγγαλικά για να κάνουν το κάψιμο ακόμα πιο φαντασμαγορικό.\nΣτην πόλη Verges της Ισπανίας, τη Μεγάλη Πέμπτη διοργανώνεται ο «Dansa de la Mort», δηλαδή, «Ο χορός του θανάτου». Οι συμμετέχοντες ντύνονται σαν σκελετοί και αναπαριστούν σκηνές από τα Πάθη του Χριστού. Οι τελευταίοι σκελετοί της παρέλασης κουβαλούν μαζί τους κουτιά με στάχτη και περιφέρονται στους δρόμους της πόλης μετά τα μεσάνυχτα.\nΠολλές κοινότητες στην Αγγλία, διοργανώνουν πασχαλινούς εορτασμούς χορεύοντας Morris, ένα είδος παραδοσιακού χορού που χρονολογείται από την εποχή του Μεσαίωνα. Οι άντρες ντύνονται επίσημα, με καπέλα και καμπανάκια δεμένα στους αστραγάλους τους, και ανεμίζουν κορδέλες καθώς χορεύουν στους δρόμους. Πιστεύεται ότι με τους χορούς, διώχνουν τα πνεύματα του χειμώνα και φέρνουν καλοτυχία. Άλλο ένα γνωστό πασχαλινό έθιμο που ακολουθούν στην Αγγλία, είναι και το δικό μας γνώριμο, σπάσιμο των αυγών.\nPrevious Previous post: Γνωρίστε την συναρπαστική ιστορία του αυτοκινήτου\nNext Next post: 7 τρόφιμα που δεν πρέπει να λείπουν από το ψυγείο σας\nΣύμφωνα με την ιστοσελίδα thetoptens.com αυτές είναι οι 6 πιο καυτές γυναίκες πάνω στη γη…. Post Views: 1,228


Για την ανατροπή η Βαλένθια, με έξι παίκτες '); });\nΓια την ανατροπή η Βαλένθια, με έξι παίκτες\nΑΛΕΞΑΝΔΡΟΣ ΤΡΙΓΚΑΣ Α. ΤΡΙΓΚΑΣ 31.05.2015 | 15:29\nΠάνω στο σημείο που η Βαλένθια πάλευε για την ανατροπή κόντρα στη Μπιλμπάο, ο κόουτς Κάρλες Ντουράν είπε να ρίξει στο παρκέ τον Ρομέιν Σάτο. Μόνο που δεν έβγαλε κάποιον άλλον, με αποτέλεσμα η ομάδα του να έχει έξι παίκτες στο παρκέ (video).\nΜε την ήττα να μοιάζει πολύ κοντά και τη Μπιλμπάο να βρίσκεται στο +5 (78-73), η Βαλένθια είχε μία τελευταία ευκαιρία για την ανατροπή, με περίπου μισό λεπτό για το τέλος. Τότε ήταν που ο προπονητής της Βαλένθια, Κάρλες Ντουράν, αποφάσισε να δοκιμάσει κάτι... διαφορετικό για να μπερδέψει τους αντιπάλους του. Έβαλε έξι παίκτες στο παρκέ, στην... πεντάδα!\nΟ Ρομέιν Σάτο ήταν αυτός που περίσσευε για τους "πορτοκαλί", οι οποίοι δεν κατάφεραν να σκοράρουν στην επίθεση που είχαν το αριθμητικό πλεονέκτημα, με τον πρώην παίκτη του Παναθηναϊκού να αποχωρεί -ωσάν βρεγμένη γάτα- μόλις κατάλαβε το λάθος του. Το αυτό αντιλήφθηκε -με μια σχετική καθυστέρηση- ο Άλεξ Μουμπρού, ο οποίος όμως δεν μπορούσε να βρει το δίκιο του εκείνη τη στιγμή. Πάλι καλά, για τον ίδιο και την ομάδα του, το unfair της Βαλένθια δεν στάθηκε ικανό να αλλάξει τα δεδομένα της αναμέτρησης.


Προβλέψεις για σήμερα Τετάρτη 22 Σεπτεμβρίου 2021 - eportal\nHome/ASTROLOGIA/Προβλέψεις για σήμερα Τετάρτη 22 Σεπτεμβρίου 2021\nΚριόςΟ Ήλιος εισέρχεται στον τομέα της συνεργασίας σου όπου και θα παραμείνει έως τις 12/10. Αυτός ο κύκλος αναδεικνύει την ανάγκη για ανθρώπους, καλύτερη ισορροπία και προοπτική. Είσαι πιο πρόθυμη να προσαρμοστείς στις ανάγκες των άλλων. Η κοινωνική σου ζωή μπορεί να φωτιστεί με τον Ερμή και τον Άρη στην ίδια περιοχή του χάρτη σου. Σήμερα η Σελήνη στο δικό σου ζώδιο ζωντανεύει τα συναισθήματά σου και αναδεικνύει την ανεξαρτησία σου.\nΤαύροςΟ κύκλος που ξεκινά από σήμερα δεν αφορά στην αναγνώριση ή τις επαγγελματικές φιλοδοξίες σου, αντίθετα είναι μια εξαιρετική διέλευση για την αυτοέκφραση και τη δημιουργία των θεμελίων για μελλοντική επιτυχία. Σήμερα έχεις την τάση να δίνεις στον εαυτό σου περισσότερο χρόνο για σκέψη και ξεκούραση. Ακόμα κι έτσι, όσο περνούν οι ώρες μπορεί να αισθάνεσαι ανυπόμονη καθώς ο κυβερνήτης σου η Αφροδίτη έρχεται σε αντίθεση με τον Ουρανό.\nΔίδυμοιΟ Ήλιος σήμερα διέρχεται στον τομέα της δημιουργικότητας και της ευχαρίστησής σου. Κατά τη διάρκεια αυτού του κύκλου η ανάγκη να εκφραστείς είναι έντονη και γίνεσαι πιο στοργική και παιχνιδιάρα. Η συναισθηματική σου ζωή γίνεται πιο πολύχρωμη και η εστίαση μετατοπίζεται σε πιο δημιουργικές ασχολίες. Νέες γνωριμίες και περιπέτειες σου δίνουν την ευκαιρία να αναγνωρίσεις τις πραγματικές συναισθηματικές σου ανάγκες.\nΚαρκίνοςΟ Ήλιος εισέρχεται σήμερα στον τομέα του σπιτιού και της οικογένειας κι έτσι τις επόμενες εβδομάδες θα θελήσεις να εξοικονομήσεις λίγο χρόνο για τον εαυτό σου. Αυτή η διέλευση βοηθά στη χαλάρωση του ρυθμού και στη βελτίωση της συγκέντρωσής σου. Το επίκεντρο ωστόσο είναι η μακροπρόθεσμη ασφάλεια και οι βελτιώσεις των συνθηκών διαβίωσής σου. Χτίζεις μια καλύτερη σχέση με τον ερωτικό σύντροφό σου και εσύ που είσαι μόνη, ξεκαθαρίζεις τις ανάγκες σου και ασχολείσαι με άτομα που κάτι έχουν να σου δώσουν.\nΛέωνΟ Ήλιος κατευθύνεται στον τομέα των επικοινωνιών σου σήμερα και κατά τη διάρκεια αυτού του κύκλου η προσέγγιση, η μάθηση και η σύνδεση είναι οι προτεραιότητές σου. Η καθημερινότητα αυξάνει ρυθμό όμως η ενέργειά σου είναι ανεβασμένη και καταφέρνεις να ανταπεξέλθεις. Σήμερα η Σελήνη βρίσκεται στον πνευματικό σου τομέα και αναζητάς έμπνευση τόσο στα εργασιακά όσο και στα προσωπικά σου.\nΠαρθένοςΟ Ήλιος εισέρχεται στον ηλιακό 2ο οίκο σου κι έτσι τις επόμενες εβδομάδες εστιάζεις και επενδύεις περισσότερο σε πρακτικά ζητήματα, σταθερότητα, άνεση ή ικανότητα κερδοφορίας. Θέλεις να αυξήσεις τους πόρους σου, να φροντίσεις πολύτιμα αντικείμενα, να αναπτύξεις τα ταλέντα σου και να εδραιωθείς. Η σημερινές μετακινήσεις ευνοούν τη συναισθηματική σου ζωή.\nΖυγόςΟ Ήλιος σήμερα εισέρχεται στο δικό σου ζώδιο ωθώντας σε να βγεις από το κέλυφός σου. Ήρθε η ώρα να λάμψεις και να διακριθείς για τις δυνατότητες, τα ταλέντα και τη γοητεία σου. Η Σελήνη ξοδεύει τη μέρα της στον τομέα της συνεργασίας και των σχέσεών σου δίνοντάς σου την ευκαιρία να μεγαλουργήσεις. Απρόβλεπτα συναισθήματα μεταλλάσουν τις ανάγκες και τις συμπεριφορές σου στα συναισθηματικά.\nΣκορπιόςΟ Ήλιος εισέρχεται σήμερα στον τομέα της ιδιωτικότητάς σου υπενθυμίζοντάς σου την ανάγκη για χρόνο, για θεραπεία, συγχώρεση και ξεκούραση. Πιθανά να θελήσεις να επανεξετάσεις συγκεκριμένα έργα ή διαδρομές προετοιμασίας. Στόχος είναι να ανασυγκροτηθείς και να ανανεωθείς. Σήμερα με μια αντιπαράθεση Αφροδίτης – Ουρανού οι άλλοι ή τα συναισθήματά σου μπορεί να σε εκπλήξουν.\nΤοξότηςΟι αλλαγές στο πρόγραμμά σου σήμερα μπορεί να δημιουργήσουν ένα χάος και να έρθουν κρυμμένες ανησυχίες σου στην επιφάνεια. Εάν νιώθεις πως έχεις μείνει λίγο στάσιμη μπορεί να είναι μια καλή στιγμή για να απελευθερώσεις κάποια δημιουργικότητα και να κάνεις ή να επιλέξεις κάτι λίγο διαφορετικό. Όσο περούν οι ώρες η ενέργειά σου επανέρχεται και έχεις τη διάθεση να ασχοληθείς με την προσωπική και ερωτική σου ζωή.\nΑιγόκεροςΟ Ήλιος μετακομίζει στον ηλιακό 10ο οίκο σου σηματοδοτώντας έναν κύκλο που φέρνει περισσότερη δύναμη και προσοχή στην καριέρα και τις ευθύνες της. Οι εβδομάδες που έρχονται είναι ενεργές για την αναγνώριση και την αξία των στόχων και φιλοδοξιών σου. Έχεις επενδύσει πιο δυναμικά στα επιτεύγματα και τις φιλοδοξίες σου κι αυτό σταδιακά θα αποδώσει καρπούς. Η συναισθηματική σου ζωή δεν βρίσκεται στις προτεραιότητές σου.\nΥδροχόοςΟι επόμενες εβδομάδες από σήμερα κιόλας είναι ευνοϊκές για να καλλιεργήσεις το πνεύμα σου, να αναπτυχθείς, να επεκταθείς, να μάθεις και να κατανοήσεις. Είσαι σε θέση να δεις πέρα από τα συνήθη όρια και να τολμήσεις να πάρεις πρωτοβουλίες, να δείξεις τις ικανότητές σου και να διακριθείς. Ίσως θα πρέπει να κάνεις κάποιες αναθεωρήσεις στη συναισθηματική και ερωτική σου ζωή.\nΙχθείςΟ Ήλιος κινείται στον τομέα της οικειότητάς σου σήμερα και έτσι τον επόμενο μήνα παίρνεις τη ζωή σου και τις βαθύτερες ανάγκες σου πιο σοβαρά. Αυτός ο κύκλος έχει ισχυρές δυνατότητες για θεραπεία, παρατήρηση και στρατηγική. Σήμερα αναζητάς μια σταθερότητα για αυτό και οι κινήσεις σου είναι μελετημένες και προσεκτικές. Η συναισθηματική σου ζωή έχει τα πάνω και τα κάτω της.\nΕχει Δημοσιευθεί :2021-09-22 00:09:40


Νίκος Ανδρουλάκης: Με μεγάλη πλειοψηφία πέρασε η ενίσχυση του rescEU - sofokleous10.gr\nΗ Έκθεση διορθώνει αυτές ακριβώς τις αδυναμίες. Συγκεκριμένα, ενισχύεται η πρόληψη για τους διασυνοριακούς κινδύνους, όπως είναι αυτός της πανδημίας με τη δημιουργία πανευρωπαϊκών στόχων ανθεκτικότητας οι οποίοι συνδέονται με τα εθνικά σχέδια αντιμετώπισης. Επιπλέον δίνεται η δυνατότητα στην Ευρωπαϊκή Επιτροπή να αγοράζει η ίδια μέσα για το rescEU όταν αυτό κρίνεται απαραίτητο ώστε η βοήθεια να φτάνει στην ώρα της και να μην εξαρτάται από τα Κράτη Μέλη. Επιπλέον προβλέπεται και η χρηματοδότηση στο 100% των εξόδων αγοράς και συντήρησης όλων των μέσων που θα περιλαμβάνονται στο rescEU, συμπεριλαμβανομένων και των πυροσβεστικών αεροπλάνων. Τέλος τριπλασιάζεται και ο προϋπολογισμός για την περίοδο 2021-2027 από το 1 δις στα τρία δις ευρώ με την προσθήκη 2 δισ από το Ταμείο Ανάκαμψης.\nΕιδήσεις σήμερα:Ποιος είναι ο φωτογράφος που φέρεται να επιτέθηκε σεξουαλικά στην Έμιλι Ραταϊκόφσκι;Σύγκριση Ελλάδας – Τουρκίας: Πόσα δαπανούν για εξοπλισμούς και ποιες είναι οι στρατιωτικές τους δυνάμειςΥπερωρίες: Αντί αποζημίωσης θα πληρώνονται με ρεπό ή έξτρα άδεια


Οι 10 καλύτερες προσφορές για ξενοδοχεία - Catterall\nCatterall: Όλα τα ξενοδοχεία\nΟι καλύτερες προσφορές ξενοδοχείων - Catterall, Λανκασάιρ (Κομητεία)\nCatterall - Προσφορές ξενοδοχείων\nCatterall: Άλλα καταλύματα εκεί κοντά\n5,7 χλμ. από Catterall\n8,8 χλμ. από Catterall\nTravelodge Lancaster M6(Forton)(Ιδανικός συνδυασμός τιμής/ποιότητας!)\n9,1 χλμ. από Catterall\n9,3 χλμ. από Catterall\n9,7 χλμ. από Catterall\n11,0 χλμ. από Catterall\nWhitburn House Hotel(Πρέστον)\n12,0 χλμ. από Catterall\nPremier Inn Preston East Hotel(Πρέστον)\n12,1 χλμ. από Catterall\n12,3 χλμ. από Catterall\nThe Claremont Hotel(Πρέστον)(Ιδανικός συνδυασμός τιμής/ποιότητας!)\nThe Park Hotel(Πρέστον)(Ιδανικός συνδυασμός τιμής/ποιότητας!)\n12,5 χλμ. από Catterall\n13,0 χλμ. από Catterall\nPremier Inn Preston West Hotel(Πρέστον)\n13,2 χλμ. από Catterall\nLegacy Preston International(Πρέστον)\n13,7 χλμ. από Catterall\nPremier Inn Preston Central Hotel(Πρέστον)(Ιδανικός συνδυασμός τιμής/ποιότητας!)\n13,9 χλμ. από Catterall\nTravelodge Preston Central(Πρέστον)\n14,1 χλμ. από Catterall\n14,2 χλμ. από Catterall\n14,3 χλμ. από Catterall\n15,0 χλμ. από Catterall\n16,3 χλμ. από Catterall\n17,0 χλμ. από Catterall\nΔείτε 3 ακόμα προσφορές από 352 $\n17,3 χλμ. από Catterall\nPremier Inn Blackpool East (M55, Jct4) Hotel(Μπλάκπουλ)\n17,6 χλμ. από Catterall\nVillage Hotel Blackpool(Μπλάκπουλ)\n17,9 χλμ. από Catterall\nPremier Inn Blackpool (Bispham) Hotel(Μπλάκπουλ)\n18,4 χλμ. από Catterall\n18,6 χλμ. από Catterall\n18,8 χλμ. από Catterall


ΣΕΙΣΜΟΣ ΣΑΛΒΙΝΙ! Τρέμουν οι Βρυξέλλες... - Voice News\nΣΕΙΣΜΟΣ ΣΑΛΒΙΝΙ! Τρέμουν οι Βρυξέλλες…\nMε το που το άκουσαν στις Βρυξέλλες τους έλουσε κρύος ιδρώτας.\nΠροηγούμενο ΒΟΜΒΑ! Φεύγει ο Τσίπρας από το ΥΠ.ΕΞ; Ποιος είναι ο διάδοχος;..\nΕπόμενο Η τοξωτή γέφυρα προκαλεί MYΣΤΗΡΙΟ και ΤΡΟΜΟ! Γιατί πηδούν από αυτή δεκάδες σκύλοι…(βίντεο)


Καρδιά και κοροναϊός: Οι δυο βασικές αιτίες θανάτου στη Κρήτη – Μαλεβιζιώτης\nΗ δεύτερη αιτία θανάτου μετά την καρδιακή ανακοπή είναι τη φετινή χρονιά ο κοροναϊός για τους Κρητικούς.\nΑπό καρδιά πέθαναν 399 και από κοροναϊό 275 άνθρωποι σε σύνολο 17.012 πανελλαδικά, και μπορεί το νούμερο αυτό να είναι πολύ μικρό -το 1/3 σε σύγκριση με την υπόλοιπη χώρα σύμφωνα με τον καθηγητή Πνευμονολογίας Νίκο Τζανάκη, ωστόσο πρόκειται για θανάτους από Covid-19 που στην συντριπτική πλειοψηφία τους μπορούσαν να αποφευχθούν αν οι ασθενείς ήταν εμβολιασμένοι, όπως είπε στην “Π” ο διευθυντής της Εντατικής του ΠΑΓΝΗ καθηγητής Δημήτρης Γεωργόπουλος.\nΤο 90% μπορεί να ζούσε αν είχε εμβολιαστεί\n“Πάνω από το 90% των ασθενών που πέθαναν ήταν ανεμβολίαστοι και μπορεί οι περισσότεροι να ήταν ηλικιωμένοι και με υποκείμενα νοσήματα, αλλά το 90% από αυτούς μπορεί να ζούσε αν είχε κάνει το εμβόλιο” τόνισε ο κ. Γεωργόπουλος.\nΣτην Πορτογαλία εμβολιάστηκαν κι έχουν 1-2 θανάτους την ημέρα\n“Πάρα πάρα πολλοί θα γλίτωναν. Το βλέπουμε στην Πορτογαλία που είναι εμβολιασμένο το 95% του πληθυσμού. Εμείς έχουμε 80 θανάτους την ημέρα, εκείνοι έχουν 1-2. Δεν έχω λόγια για τους ανθρώπους που επιμένουν να μην εμβολιάζονται και προτιμούν τον θάνατο” είπε ο καθηγητής.\nΑπό τι πεθαίνουν οι άνθρωποι στα νοσοκομεία\nΣύμφωνα με τα επίσημα στατιστικά στοιχεία από τα νοσοκομεία, από την αρχή της χρονιάς μέχρι χθες 17 Νοεμβρίου, στο ΠΑΓΝΗ πέθαναν από καρδιακή ανακοπή 191 και από Covid-19 58 άνθρωποι. Η τρίτη αιτία θανάτου στα νοσοκομεία ήταν ο καρκίνος του πνεύμονα.\nΣτο Βενιζέλειο 117 άνθρωποι έχασαν τη ζωή τους από κοροναϊό. Αυτή είναι η πρώτη αιτία θανάτου μέχρι τώρα στο νοσοκομείο. Η δεύτερη αιτία είναι η μη καθορισμένη οξεία λοίμωξη του αναπνευστικού και η τρίτη η καρδιακή ανακοπή. Στο νοσοκομείο Χανίων η πρώτη αιτία θανάτου είναι ο κοροναϊός. Μέχρι χθες έφυγαν από τη ζωή 73 άνθρωποι.\nΗ δεύτερη αιτία θανάτου ήταν η καρδιακή ανακοπή την οποία υπέστησαν 70 άνθρωποι και ως τρίτη αιτία καταγράφεται η “άλλη καταπληξία”. Στο νοσοκομείο Ρεθύμνου καταγράφηκαν 29 θάνατοι από καρδιακή ανακοπή, 18 από Covid-19 που είναι η δεύτερη αιτία θανάτου και 14 από μη καθορισμένη οξεία λοίμωξη του κατώτερου αναπνευστικού.\nΣτο νοσοκομείο Αγίου Νικολάου η πρώτη αιτία θανάτου είναι η οξεία αναπνευστική ανεπάρκεια με 21 νεκρούς, η δεύτερη η μη καθορισμένη οξεία λοίμωξη του αναπνευστικού και η τρίτη η καρδιακή ανακοπή. Στο νοσοκομείο Σητείας η πρώτη αιτία θανάτου είναι η καρδιακή ανακοπή -44 άνθρωποι- και οι άλλες δύο η καταπληξία.\nΣτο νοσοκομείο Ιεράπετρας η πρώτη αιτία θανάτου είναι η Covid-19 με 7 νεκρούς και ακολουθούν η εισρόφηση γαστρικού περιεχομένου και η καρδιακή παύση.\nΝοσηλείες: Εμβολιασμένοι – ανεμβολίαστοι\nΣύμφωνα με τα χθεσινά στοιχεία, στα νοσοκομεία του νησιού νοσηλεύονται με Covid-19 συνολικά 99 άνθρωποι. Από τους νοσηλευόμενους σε απλές κλίνες το 63,9% είναι ανεμβολίαστοι. Από τους 14 νοσηλευόμενους σε ΜΕΘ το 78,6% είναι ανεμβολίαστοι.\nΗ εικόνα της Κρήτης παραμένει καλή και πρέπει να κάνουμε ό,τι είναι δυνατόν να την διατηρήσουμε. Ενδεικτικά παραθέτουμε στοιχεία της 4ης ΥΠΕ Μακεδονίας-Θράκης όπου τα νούμερα είναι εφιαλτικά. Σε απλές κλίνες με Covid-19 νοσηλεύονται 551 άνθρωποι και το 77% είναι ανεμβολίαστοι. Σε απλές κλίνες με μάσκα οξυγόνου νοσηλεύονται 64 και το 84,4% είναι ανεμβολίαστοι. Σε ΜΕΘ νοσηλεύονται 76 άνθρωποι και το 89,5% είναι ανεμβολίαστοι.\nΕτικέτες: καρδιακή ανακοπήΚορονοϊόςΠΑΓΝΗ


Μαγνητικοί και μοναχικοί, οι τίγρεις είναι γεννημένοι ηγέτες. Έχουν έναν αέρα εξουσίας που προτρέπει τους άλλους να πέσουν στον έλεγχο τους, πράγμα το οποίο είναι ακριβώς αυτό που τους αρέσει. Αν και είναι μαγνητικά γοητευτικοί και διασκεδαστικοί για τους γύρω τους, τους αρέσει να μένουν μόνοι μερικές φορές. Το βασικό ενδιαφέρον ενός τίγρη είναι να ακολουθεί τις φιλοδοξίες του και να διατηρεί τον έλεγχο του.\nΟι τίγρεις είναι θαρραλέα άτομα και βρίσκονται πάντα μπροστά στη μάχη, είτε αυτή δίνεται σε μια αίθουσα συνεδριάσεων είτε στην κρεβατοκάμαρα. Ευγενικοί και καλόκαρδοι, οι τίγρεις είναι εξαιρετικά ελκυστικοί στα άλλα ζώδια. Είναι σοφό οι αντίπαλοι να φοβόνται αυτό αιλουροειδές. Οι τίγρεις , μπορεί να επιτεθούν ξαφνικά και χωρίς την προειδοποίηση πολλές φορές. Δοκιμάζουν τις αλλαγές της διάθεσης των άλλων και αισθάνονται συχνά πράγματα πιο έντονα από τους άλλους. Μπορούν να αντιδράσουν άσχημα κάτω από πίεση και είναι επιρρεπείς σε συναισθηματικά ξεσπάσματα.\nΗ ευθιξία αυτού του ζωδίου μπορεί να κάνει φίλο ή εχθρό του να τρέχει να κρυφτεί. Ένα μάθημα για τις τίγρεις είναι να μάθουν την "μετριοπάθεια σε όλα τα πράγματα." Μόλις μπορέσουν αυτές οι γάτες να βρουν το επίκεντρο τους και να διοχετεύσουν την τεραστία ενέργεια τους σε αξιολογότερες δραστηριότητες , θα αισθανθούν πιο ολοκληρωμένοι.\nΗ συμβατότερη αντιστοιχία για μια τίγρη είναι το Άλογο ή το Σκυλί. Το δυτικό αντίστοιχο αστρολογίας στην τίγρη της κινεζικής αστρολογίας είναι το ζώδιο του Υδροχόου.


Πέθανε ο Γιώργος του ιστορικού οινομαγειρείου «Το Τριφύλλι» στους Αμπελόκηπους - iCookGreek\nΙστορίεςΣτήλεςΠέθανε ο Γιώργος του ιστορικού οινομαγειρείου «Το Τριφύλλι» στους Αμπελόκηπους\nΟ Γιώργος, ο ιδιοκτήτης του ιστορικού ταβερνείου των Αμπελοκήπων με σήμα το τριφύλλι απέναντι από τη Θύρα 13, και ιδιαίτερα αγαπητό μέλος της μεγάλης οικογένειας του Παναθηναϊκού, έφυγε από τη ζωή. Η κηδεία του έγινε στις 11 το πρωί της Κυριακής στο χωριό του, στη Βλαχέρνα Αρκαδίας.\nΟ πρόσχαρος ιδιοκτήτης του μικρού μαγαζιού πέθανε το βράδυ της Πέμπτης, ύστερα από καρδιακό επεισόδιο, σύμφωνα με το arcadiaportal.gr.\nΤο κουτούκι του είχε ιστορία δεκαετιών να αφηγηθεί. Το 1956 οι γονείς του Γιώργου και της αδελφής του της Χρυσούλας - αγοράζουν δύο σπίτια με κεραμοσκεπή και μία μικρή αυλή. Η μητέρα της οικογένειας, η κυρία Κούλα ψήνει τις Κυριακές σουβλάκια για τους φίλους του Παναθηναϊκού όσο ο Γιώργος προσπαθεί και αυτός να συμπληρώσει το πενιχρό εισόδημα του πατέρα του, που δούλευε οδηγός σε φορτηγό.\n«Mισό αιώνα και βάλε κάνουμε το ίδιο πράγμα: ταΐζουμε τον κόσμο φρέσκο και σπιτικό φαγητό. Το μαγαζί το είχε φτιάξει η μητέρα μου η Κούλα το ‘62, και παραμένει ίδιο από τότε. Μπακαλιάρος, κεφτέδες, ντολμάδες (το καλοκαίρι με αμπελόφυλλο, το χειμώνα με λάχανο), συκωτάκια, ντοματοσαλάτα και πατάτες τηγανητές κομμένες στο χέρι. Κρασί από το βαρέλι. Ο κόσμος, μας ξέρει κι έρχεται ακριβώς γι’ αυτές τις γεύσεις, που είναι ίδιες και απαράλλαχτες, όπως τις εμπνεύστηκε η μάνα μου. Η μάνα μου ήταν μια απλή γυναίκα, από ένα χωριό της Αρκαδίας. Ο πατέρας μου, από ένα χωριό δίπλα στη Βυτίνα, τη Βλαχέρνα. Εγώ εδώ πέρα γεννήθηκα, στο σπίτι αυτό, δίπλα από το Τριφύλλι, που μας το ζωγράφισε το σήμα εδώ ένας παλιός πελάτης. Μετά από χρόνια ήθελε να την πάρει πίσω την επιγραφή, δεν του την έδινα, όμως, με τίποτα! Μα το σήμα κατατεθέν μας; Το αγαπημένο μου φαγητό είναι τα μακαρόνια με κιμά, που δεν τα δίνουμε βέβαια. Από αυτά που βγάζουμε, το τοπ για μένα είναι οι ντολμάδες, δε βρίσκεις τέτοιους ντολμάδες πουθενά», είχε αφηγηθεί ο ίδιος σε συνέντευξή του στο popaganda.gr.\nΤη δεκαετία του 1970, το μαγαζί τους γίνεται φοιτητικό στέκι, με «σπιτικό» φαγητό, καλό βαρελίσιο κρασί και πάντα φιλικές τιμές. Κάθε καλοκαίρι η μικρή αυλή γεμίζει από κόσμο και στα 10 με 12 τραπεζάκια, και οι πιστοί θαμώνες απολαμβάνουν ντολμαδάκια, κεφτέδες, συκωτάκια ψιλοκομμένα, μπακαλιάρο σκορδαλιά και τις περίφημες τηγανητές πατάτες. Το χειμώνα το φαγητό σερβίρεται στο ένα από τα δυο σπιτάκια. Όταν πεθαίνουν οι γονείς του, ο Γιώργος αναλαμβάνει το κουτούκι με την οικογένεια που έχει πια ο ίδιος δημιουργήσει. Διανοούμενοι και ηθοποιοί από όλη την Ελλάδα δοκιμάζουν το φαγητό. Η συντακτική ομάδα του περιοδικού ΑΝΤΙ έτρωγε σε αυτά τα τραπέζια από τη μεταπολίτευση έως και το κλείσιμό του, αναφέρει το arcadiaportal.gr. Λογοτέχνες, σκηνοθέτες και κριτικοί έχουν όλοι από μια όμορφη ιστορία να θυμηθούν για τον πάντα φιλόξενο και εγκάρδιο Γιώργο, και το μαγέρικό του, ένα από το πλέον ιστορικά της πόλης της Αθήνας.


Παναγία Έλεούσα Μαλακώντα: Η έννοια καί η σημασία της θεολογίας\nΣτην εποχή μας ένα από τα χαρακτηριστικά στοιχεία πού κυριαρχούν, μεταξύ άλλων, είναι η σύγχυση. Ο χώρος της ακαδημαϊκής θεολογίας δεν θα μπορούσε να απαλλαχτεί από αυτήν. Έτσι γεννιέται το πρόβλημα - τι είναι θεολογία ;- ωστόσο αυτό δεν αφορά μόνο τους εκτός του χώρου αυτού, αλλά και τους μελετητές του κλάδου. Η πολυπλοκότητα και η πολυσυνθετικότητα της θεολογίας τονώνουν την δυσκολία της απόδοσης του ορισμού της.\nΘα μπορούσε κάποιος να ορίσει την θεολογία (σύνθετη από τις λέξεις θεός και λόγος) ως την συστηματική και ορθολογική μελέτη των εννοίων που πραγματεύονται την ύπαρξη, τη φύση, τις ιδιότητες, τις ενέργειες και τις αρχές του θεού. Όπως και η ανάλυση των θρησκευτικών ιδεών, βιωμάτων και πνευματικών πρακτικών. Επιπλέον η θεολογία είναι η στοχαστική επεξεργασία της πίστης που ερμηνεύει φιλολογικά, ομολογεί φιλοσοφικά και προσεγγίζει ιστορικά τα ιερά κείμενα και τα μνημεία τέχνης.\nΟ όρος θεολογία χρησιμοποιήθηκε προτίστως από τον Πλάτωνα και από άλλους έλληνες φιλοσόφους. Χαρακτηριστικό είναι ότι ο Αριστοτέλης χώριζε την φιλοσοφία σε μαθηματικά, φυσική και θεολογία. Περνώντας από την αρχαιότητα στον μεσαίωνα η θεολογία ανεξαρτητοποιήθηκε από τους κόλπους της φιλοσοφίας και σταδιακά μετασχηματίστηκε σε αντικείμενο ακαδημαϊκής μελέτης με τη συμβολή της χρονικής ωρίμανσης και της πνευματικής δημιουργίας από τους μεγάλους Έλληνες και Λατίνους Εκκλησιαστικούς συγγραφείς όπως τον τον Χρυσόστομο, τον Μέγα Βασίλειο και τον Γρηγόριο τον Θεολόγο αφενός και τον Αυγουστίνο τον Άνσελμο και τον Θωμα Ακινάτη αφετέρου.\nΈτσι το αρχαιότερο ίσως σύστημα σκέψης στην ανθρώπινη ιστορία, είχε πρωταγωνιστικό ρόλο εντός των νεοϊδρυθέντων μεσαιωνικών ευρωπαϊκών πανεπιστημίων όπως της Οξφόρδης και του Κέμπριτζ. Η αντιμετώπιση της Θεολογίας ως κορωνίδα των επιστημών φαίνεται καθαρά από το trivium και το quadrivium. To trivium ήταν η σπουδή της γραμματικής, της λογικής και της ρητορικής, το στάδιο αυτό θεωρούνταν προπαρασκευαστικό για το quadrivium που ήταν τα μαθηματικά, η γεωμετρία, η μουσική και η αστρονομία. Με την σειρά του το quadrivium προετοίμαζε την μελέτη της φιλοσοφίας και της θεολογίας ως ύψιστη μορφή γνώσης. Η δομή αυτή αντανακλά στη μορφή της εκπαίδευσης που παρουσιάζει ο Πλάτωνας στην Πολιτεία του.\nΣημείο αναφοράς είναι το γεγονός ένας μεγάλος αριθμός από τους μεγαλύτερους επιστήμονες, στοχαστές, φιλοσόφους και καλλιτέχνες έιτε είχαν σπουδάσει θεολογία είτε είχαν ασχοληθεί συστηματικά με τον τομέα αυτόν. Παραδείγματα με σπουδές θεολογίας είναι ο Έσσε, ο Χέγκελ, ο Νίτσε, ο Δαρβίνος, ο Ντιντερό, ο Στάλιν, ο Λούθερ Κινγκ, ο Βαν Γκογκ και ο Έρασμος. Ενώ σε βάθος είχαν ασχοληθεί ο Νεύτωνας, ο Αϊνστάιν και ο Ντα Βίντσι και πολλοί άλλοι. Πρόσωπα με βαθία επίδραση στην Ιστορία.\nΈνα άλλο σημείο είναι η Τέχνη. Είναι σχεδόν αδιανόητο να κατανοήσει κανείς τι είναι Τέχνη αν προτίστως δεν έχει αντιληφθεί τι είναι Θρησκεία. Αυτό τίθεται επί τη βάσει του περιεχομένου της Τέχνης, δηλαδή, στον τομέα της αρχιτεκτονικής, για παράδειγμα, σπουδαίο κεφάλαιο είναι ο σχεδιασμός ναών όπως και στην γλυπτική οι μορφές αγγέλων και ιερών προσώπων. Ανάλογα και η ζωγραφική έχει θρησκευτική θεματολογία, ειδικά στη μεσαιωνική και την αναγεννησιακή φάση. Επιπλέον δεν έχει υπάρξει συνθέτης ,της δυτικής λόγιας μουσικής κυρίως, που να μην γράψει έργο με θρησκευτική απόχρωση. Το ίδιο και στη λογοτεχνία πως θα κατανοήσει κάποιος την ιδιοσυγκρασία του Ντοστογιέφσκι ή του Καζαντζάκη αν δεν έχει εμβαθύνει στην έντονη θρησκευτικότητα τους;;\nΜε βάση όλα αυτά γίνεται αντιληπτό πως η θεολογία αφορά κάθε πολιτισμένο και σκεπτόμενο άνθρωπο σε όποιο ιδεολογικό χώρο και αν κινείται. Ειδικά που στην εποχή μας φαίνεται ότι η θρησκευτική διάσταση του ανθρώπου έχει απονευρωθεί. Τέλος ας σκεφτούμε ποιο θα είναι το μέλλον μας ,ως ανθρωπότητα, στην περίπτωση που αγνοούμε τα στοιχειώδη της Αγίας Γραφής. Το βιβλίο που έχει επηρεάσει όσο κανένα άλλο ,σύμφωνα με έρευνες, σύγγραμμα την πορεία της ανθρωπότητας.\n- Α.Π.Θ. Εισαγωγή στην επιστήμη της θεολογίας, πανεπιστημιακές εκδόσεις 2004\n- Μάριος Π.Μπέγζος, Συγκριτική Θρησκειολογία, εκδόσεις Γρηγόρη 2011\n- Joseph, Sister Miriam the trivium. the liberal Arts of Logic, Grammar and Rhetoric. Paul Dry Books Inc.2002\n- Dorothy L. Sayers, essay, ''The lost tools of learning'' presented at Oxford. 1947\nφοιτητης θεολογιας του Εθνικου Καποδιστριακου Πανεπιστημιου Αθηνων\nΑναρτήθηκε από Παναγία Έλεούσα Μαλακώντα στις 3:09 μ.μ.


Μετρητής πίεσης ελαστικών με μανόμετρο 0,5-4,2 BAR\nΚωδικός Προϊόντος: 89032\nΕύρος μέτρησης 0,5 – 4,2 bar / 10-60 PSI\nΚατάλληλο για όλες τις βαλβίδες τύπου Schrader (αυτοκίνητο, φορτηγό, μοτοσικλέτα, σκούτερ, ποδήλατο)\nΜε κουμπί επαναφοράς (reset)\nΗ σωστή πίεση των ελαστικών είναι κρίσιμη για την χρησιμότητα ενός ελαστικού. Ως εκ τούτου, ρυθμίζεται από προεπιλογή και πρέπει να ελέγχεται τακτικά για να διατηρηθεί η λειτουργικότητα και ακεραιότητα του ελαστικού. Λάθος πίεση οδηγεί σε πρόωρη φθορά ή στην χειρότερη περίπτωση αποτυχία του ελαστικού.\nΟ μετρητής πίεσης είναι μικρός σε μέγεθος και δεν πρέπει να λείπει από κανένα όχημα. Ο έλεγχος των ελαστικών πρέπει να γίνεται κάθε δύο βδομάδες. Ο μετρητής πίεσης είναι κατάλληλος για όλες τις βαλβίδες τύπου Schrader όπως σε αυτοκίνητα, φορτηγά, τζιπ, pick-up, μοτοσικλέτες, σκούτερ, ποδήλατα, κλπ.\nΔιαθέτει κουμπί επαναφοράς (reset) και βαλβίδα εξαέρωσης.\nΕΙΔΟΠΟΙΗΣΕ ΜΕ - Μετρητής πίεσης ελαστικών με μανόμετρο 0,5-4,2 BAR


Μην βιάζεστε: Έρχεται νέο κύμα ζέστης - Το φθινόπωρο αργεί - Edessaika.gr\nΟ καιρός εξακολουθεί να κινείται σε καλοκαιρινούς ρυθμούς, όχι μόνο…\nστην Ελλάδα, αλλά σε ολόκληρη σχεδόν την Ευρώπη όπως θα δείτε και στις φωτογραφίες. Ο υδράργυρος παραμένει σταθερά κολλημένος κοντά στους 30 βαθμούς, ακόμα και σε περιοχές της κεντρικής και βόρειας Ευρώπης. Κάτι που δεν είναι και ό,τι πιο σύνηθες για τα μέσα του Σεπτέμβρη.\nΟι μετεωρολόγοι προβλέπουν πως οι υψηλές θερμοκρασίας μέσα Σεπτεμβρίου δεν θα συνεχιστούν απλά, αλλά θα… κορυφωθούν την ερχόμενη εβδομάδα με την έλευση ενός ακόμη πιο θερμού κύματος αερίων μαζών από την Αφρική. pronews.gr\nPrevious Post:ΣΤΗΝ ΕΠΙΛΕΚΤΗ ΟΜΑΔΑ ΤΗΣ ΕΤΑΒΕ ΤΟΤΛΗΣ ΚΑΙ ΝΕΤΣΟΥ ΤΟΥ Α.Σ. ΕΔΕΣΣΑΣ\nNext Post:« Κρητικό Γλέντι – Όλη η Κρήτη μια γιορτή »


Απλότητα και βιομηχανικά στοιχεία σε επέκταση κήπου\nΗ αυστραλιανή εταιρεία Clare Cousins Architects, κλήθηκε να σχεδιάσει μια επέκταση του κήπου ενός εξοχικού, ώστε να μεγιστοποιήσει το συνολικό χώρο.\nΣτο μπροστινό μέρος του σπιτιού, υπάρχει ένα μονοπάτι που οδηγεί από την πλευρά του σπιτιού στην πίσω αυλή. Το μονοπάτι αυτό καταλήγει σε μια μικρή πέργκολα με αίθριο και μερικά καθίσματα. Μεταξύ της πέργκολας και του σπιτιού βρίσκεται η νέα επέκταση, κατασκευασμένη από ένα διαρθρωτικό, χαλύβδινο διάφραγμα που μπορεί να ρυθμίζει το ηλιακό φως, παρέχοντας προστασία από τον ήλιο και σκιά όλη την ημέρα. Μεγάλες, συρόμενες, γυάλινες πόρτες ανοίγουν για να αποκαλύψουν το φωτεινό και ευάερο εσωτερικό, με την ξύλινη και κεκλιμένη οροφή. Στο ένα άκρο της επέκτασης βρίσκεται η κουζίνα, με ντουλάπια από ανοιχτόχρωμο ξύλο να συνδυάζονται με τους πάγκους. Παράλληλα, μερικές μαύρες πινελιές δημιουργούν μια μοντέρνα εμφάνιση στο χώρο. Πίσω από την κουζίνα υπάρχει ένα ντουλάπι με πρόσθετη αποθήκη, ανοιχτά ράφια και φούρνο.\nΌσον αφορά την κύρια περιοχή απέναντι από την κουζίνα, εκεί βρίσκεται ένα σαλόνι που διατηρείται σε απλές γραμμές σχεδιασμού και διακόσμησης. Ο γκρίζος, καμπυλωτός καναπές είναι τοποθετημένος έτσι ώστε να βλέπει το μαύρο τζάκι. Υπάρχει επίσης μια ενσωματωμένη ξύλινη βιβλιοθήκη με ανοιχτά ράφια. Ακριβώς έξω από το απλό σαλόνι, στην προέκταση, υπάρχει μια πόρτα που οδηγεί στην τραπεζαρία και στο δευτερεύον καθιστικό, στο κεντρικό σπίτι.\nΤα υπνοδωμάτια έχουν διατηρηθεί όπως ήταν και παλαιότερα. Απλά, με λευκούς τοίχους και ξύλινα στοιχεία, όπως ο σκελετός του κρεβατιού και η καρέκλα. Στο μπάνιο, υιοθετείται και πάλι η απλότητα με λευκά πλακάκια σε διαφορετικά μεγέθη για τους τοίχους, ενώ για το δάπεδο έχουν χρησιμοποιηθεί μαύρα πλακάκια.\nΦωτογραφίες: Lisbeth Grosmann


Ομιλία του Προέδρου του ΣΥΡΙΖΑ, Αλέξη Τσίπρα, στη Χαλκίδα | ΣΥΡΙΖΑ Συνασπισμός Ριζοσπαστικής Αριστεράς\nφωτογραφίες από τη συγκέντρωση του ΣΥΡΙΖΑ στη Χαλκίδα\nΦίλες και φίλοι, Πολίτες της Χαλκίδας\nΜας επέβαλαν το πιο σκληρό και απάνθρωπο καθεστώς της Ευρώπης. Έριξαν εκατοντάδες χιλιάδες οικογένειες στον Καιάδα. Καταδίκασαν εκατομμύρια ανθρώπους στην πείνα, στην ανέχεια και στην απόγνωση. Παρέδωσαν τη δημοκρατία στο trafficking των δανειστών. Έδεσαν τη χώρα χειροπόδαρα στο άρμα της κυρίας Μέρκελ. Έστειλαν και στέλνουν τα νέα παιδιά στα ξένα για να βρουν ένα κομμάτι ψωμί. Η Ελλάδα αιμορραγεί. Οι άνθρωποι αιμορραγούν. Και οι δράστες αυτού του εγκλήματος που το ονόμασαν λιτότητα, εξυγίανση, μεταρρυθμίσεις, κοροϊδεύουν από πάνω με τον πιο θρασύ τρόπο.\nΜας λένε: Ζείτε δύσκολες μέρες, για να ζήσετε αύριο καλύτερα. Κι αυτό ενώ γύρω μας πεθαίνουν άνθρωποι. Τα μνημόνια τελειώνουν, παπαγαλίζουν. Ενώ έχουν στο συρτάρι τους το επόμενο που θα μας αποτελειώσει.\nΤον ξέρετε τον ένοχο για όλα αυτά. Κι είναι γνωστή η αιτία. Τώρα όμως ήρθε η δική σας ώρα. Η δική μας ώρα. Η ώρα του λαού, που στενάζει κάτω από το βάρος των μέτρων τους και την ταπείνωση της προπαγάνδας τους. Κάθε Έλληνας και κάθε Ελληνίδα, κάθε νέος και κάθε συνταξιούχος, κάθε εργαζόμενος με όρους κάτεργου και κάθε άνεργος, κάθε μικρομεσαίος που καταστράφηκε ή βλέπει τη δουλειά του να σβήνει, κάθε αγρότης που γονατίζει από τα χαράτσια και την ανασφάλεια, κάθε πολίτης που πονάει αυτή τη χώρα, κρατάει στα χέρια του την τύχη του.\nΚρατάμε την τύχη μας στα χέρια μας. Και μπορούμε να βάλουμε με τη δύναμη της θέλησης και της ψήφου μας τέρμα σ' αυτή την τραγωδία που καταρρακώνει ανθρώπους, αξιοπρέπειες, και την ίδια την Ελλάδα. Η δική μας πρόταση, η πρόταση του ΣΥΡΙΖΑ, είναι απλή και πεντακάθαρη: Τελειώστε αυτό το ανθρωποφάγο καθεστώς την Κυριακή των εκλογών.\nΤελειώστε με όσους χτίζουν, υποστυλώνουν, στηρίζουν, προπαγανδίζουν, το καθεστώς των μνημονίων. Είναι στο χέρι σας. Καταδικάστε τους με τον πιο απόλυτο τρόπο. Υπερασπιστείτε με την ψήφο σας το σήμερα και το αύριο των παιδιών σας, της οικογένειάς σας, της πατρίδας. Δώστε στο ΣΥΡΙΖΑ την ευκαιρία να γκρεμίσει τα τείχη που έχτισαν γύρω από τη ζωή σας.\nΟ πρωτεργάτης της καταστροφής Αντώνης Σαμαράς διαφημίζει προεκλογικά τον εαυτό του ως σωτήρα. Στήνει πανάκριβες εκλογικές φιέστες, όπως η κωμικοτραγική έξοδος στις αγορές. Κωμική γιατί προκάλεσε θυμηδία σε όλους τους σοβαρούς αναλυτές και οικονομολόγους. Τραγική γιατί φόρτωσε στον ελληνικό λαό νέα χρέη και χάρισε στους διεθνείς πάτρωνες του κυρίου Σαμαρά εκατοντάδες εκατομμύρια. Κωμικοτραγική είναι και η διανομή προεκλογικού μερίσματος φιλανθρωπίας. Τραγική, γιατί μοιράζει λίγα κατοστάρικα στα θύματα της πολιτικής του. Κωμική, γιατί πιστεύει ότι με τέτοια θηριώδη απόπειρα εξαγοράς συνειδήσεων, που όμοιά της δεν είδε ποτέ η Ελλάδα, μπορεί να διασωθεί αυτός και η πολιτική του.\nΠρέπει να το πούμε: Έχουμε έναν κωμικό πρωθυπουργό ο οποίος ασκεί μια τραγική πολιτική. Είναι κωμικός όταν παριστάνει τον εγγυητή της ενότητας μιας κοινωνίας που κάθε μέρα και κάθε ώρα διασπά και διαλύει. Όταν ακκίζεται ότι είναι ο σωτήρας της χώρας και ο ανορθωτής της οικονομίας, ενώ κατεδαφίζει τα πάντα. Όταν ανταλλάσει χαμόγελα με τη Μέρκελ, ενώ ακούει και υπακούει όλες τις εντολές της. Και δεν τολμάει αν αποκαλύψει στον ελληνικό λαό ποιες είναι αυτές οι εντολές. Φτάνει στην απόλυτη κωμωδία να δίνει διαταγή στο Αθηναϊκό Πρακτορείο, που όλοι πληρώνουμε, να εξαφανίσει στη μετάφραση τη λέξη λιτότητα και να την μετατρέψει σε εξυγίανση.\nΕίναι κωμικός κάθε φορά που υπόσχεται κάτι, που δεσμεύεται δήθεν σε κάτι, που εγγυάται κάποιο λαμπρό μέλλον. Μαυρογιαλούρο τον αποκάλεσε μέχρι κι ο Βενιζέλος. Αλλά ο Μαυρογιαλούρος του σινεμά παραιτήθηκε όταν είδε τι γίνεται με τα ρουσφέτια του. Ο κύριος Σαμαράς όμως παριστάνει τον συνεπή, τον συμπαγή και τον τιμητή. Λες και ξεχάσαμε τι έλεγε στο Ζάππειο. Λες και ξεχάσαμε τις θέσεις του για το μνημόνιο. Λες και ξεχάσαμε ότι αλλάζει απόψεις και φίλους σαν τα πουκάμισα. Λες και είναι δυνατό να ξεχάσει και να συγχωρέσει ο ελληνικός λαός τι έταζε πριν τις προηγούμενες εκλογές και τι έκανε τελικά από την ώρα που χρίστηκε πρωθυπουργός.\nΤα συνηθίζει κάτι τέτοια στη διαδρομή του ο κύριος Σαμαράς. Μόλις προχτές ο επίτιμος πρόεδρος της ΝΔ κ. Μητσοτάκης δήλωσε στην Κυπριακή τηλεόραση ότι δεν θα τον συγχωρήσει ποτέ γιατί ανέτρεψε την κυβέρνησή του. Μάλιστα. Ο εγγυητής της σταθερότητας και ο διαφημιστής της ενότητας ανέτρεψε την κυβέρνηση της παράταξής του. Και ξέρετε πώς απάντησε το ημιεπίσημο όργανο του Σαμαρά στο διαδίκτυο; Χαρακτηρίζοντας τον Μητσοτάκη Ντον Κορλεόνε και Εφιάλτη! Αυτή είναι η αρραγής ενότητα της ΝΔ, έτσι που την έκανε ο κύριος Σαμαράς. Αυτός είναι ο δημοκρατικός διάλογος στις γραμμές της. Αυτό είναι το κλίμα σύμπνοιας που διαφημίζει ο πρωθυπουργός και αναπαράγουν όλα τα συστημικά ΜΜΕ. Κι έχουν το θράσος να ανακαλύπτουν κάθε μέρα ρήξεις και διαμάχες στο ΣΥΡΙΖΑ. Γιατί αυτοί είναι μαθημένοι στην απόλυτη εξουσία του αρχηγού, ότι πει ο Σαμαράς! Πετάει ο Σαμαράς; Πετάει!\nΚαι νομίζουν ότι κι ο ΣΥΡΙΖΑ είναι σαν κι αυτούς. Δεν το χωράει το μυαλό τους ότι εμείς συζητάμε δημοκρατικά και ανοιχτά, μπροστά στο λαό, γιατί ακριβώς γι' αυτό υπάρχουμε. Για να υπηρετούμε τα συμφέροντα του λαού. Κι ο λαός πρέπει να ξέρει πώς σκεφτόμαστε, τι προβληματισμοί αναπτύσσονται στο χώρο μας, τι έχουμε σκοπό να κάνουμε όταν γίνουμε κυβέρνηση. Κι όχι να του λέμε άσπρο και να εφαρμόζουμε μαύρο. Κι αφού συζητήσουμε ανοιχτά και συντροφικά, αποφασίζουμε με πλειοψηφία και εφαρμόζουμε τις αποφάσεις. Όλοι μαζί. Χωρίς να φιμώνουμε κανέναν, είτε αυτός είναι στέλεχος του κόμματός μας, είτε μέλος, είτε πολίτης που διεκδικεί το δικαίωμα να έχει τη γνώμη του. Πού να τα καταλάβουν όμως αυτά εκείνοι που ξέρουν μόνο τη λογική του σουλτάνου και των ευνούχων. Πιάστηκαν από τη συζήτηση και τις ψηφοφορίες στην Κεντρική μας Επιτροπή για το ευρωψηφοδέλτιο, για να πουν τα μύρια όσα για ρήξη και ρήγμα. Και δεν ντρέπονται, ούτε οι ίδιοι, ούτε οι ολιγάρχες των ΜΜΕ που τους στηρίζουν, για το γεγονός ότι ο Σαμαράς κατάρτισε εν κρυπτώ με τους αυλικούς του και ανακοίνωσε στο λαό και στο κόμμα του το ψηφοδέλτιο της ΝΔ. Σαμαράς κερνάει, Σαμαράς πίνει και Σαμαράς μεθάει από την εξουσία του.\nΚαι τι ψηφοδέλτιο κατασκεύασε; Ένα ψηφοδέλτιο που κλείνει το μάτι στην ακροδεξιά. Ένα ψηφοδέλτιο που με τη σύνθεσή του δείχνει ότι ο πρωθυπουργός αντιμετωπίζει τις κρίσιμες ευρωεκλογές με όρους πασαρέλας. Επιστρατεύοντας Γουλιμήδες και αλεξιπτωτιστές. Κι αφού το ανακοίνωσε πανηγυρικά άρχισαν τα πανηγύρια. Δελφινάριο, ψηφοδέλτιο γεμάτο φρούτα και άλλα παρόμοια είδαν το φως της δημοσιότητας. Και είναι εξ οικείων αυτά τα βέλη. Και τα φρούτα και οι Γουλιμήδες.\nΑυτή είναι η ενότητα με εγγυητή τον Σαμαρά. Ενότητα με φίμωτρο. Και με εκ των υστέρων καταγγελίες. Να τη χαίρονται την ενότητά τους και στο ευρωψηφοδέλτιο, και στην Κεντρική Μακεδονία, και στην Αττική, και στη Στερεά, και σε δεκάδες δήμους, όπου μαίνεται οι δεξιός εμφύλιος. Να τη χαίρεται και την ακροδεξιά του ομάδα και τη μονταζιέρα του ο κύριος Σαμαράς.\nΜπροστά μας είναι μια κρίσιμη εκλογική μάχη. Για την Ευρώπη, για τις περιφέρειες και για τους δήμους. Από τη μάχη αυτή θα κριθούν πολλά. Πολύ περισσότερα από ότι σε άλλες περιπτώσεις. Θα κριθεί το μέλλον της Ευρώπης στην οποία ανήκουμε. Θα κριθεί το μέλλον του χρέους. Θα κριθεί το μέλλον της λιτότητας. Και το κυριότερο απ' όλα θα κριθεί το μέλλον της Ελλάδας. Γιατί δεν υπάρχει πια χρόνος. Είμαστε στο και πέντε.\nΔιακηρύσσουν ότι τελειώσαμε με τα μνημόνια την ίδια στιγμή που η εφαρμογή των σκληρών μέτρων που προβλέπουν τα μνημόνια τώρα αρχίζει. Και το τρίτο μνημόνιο είναι στα συρτάρια τους, έτοιμο να επιβληθεί αν καταφέρουν να επιβιώσουν στις εκλογές. Η αλήθεια είναι ότι αν τους αφήσουμε, αν τους πιστέψουμε, αν επιτρέψουμε να συνεχίσουν την πολιτική της τρόικας και των δανειστών, δεν θα μείνει τίποτε όρθιο.\nΕίδατε τι γίνεται τώρα με τη Eurobank. Παραχωρείται για ένα κομμάτι ψωμί. Οι τράπεζες ανακεφαλαιοποιήθηκαν με χρήματα του ελληνικού λαού και τώρα χαρίζονται σε εγχώριους και ξένους ολιγάρχες. Το σχέδιο τους είναι πια φανερό σε όλους και μόνο όποιος εθελοτυφλεί δεν το βλέπει. Μια χούφτα ολιγάρχες να ελέγξουν έναν εξουθενωμένο λαό. Μια χούφτα συμφέροντα να υποτάξουν μια ολόκληρη χώρα στις ορέξεις τους. Μια χούφτα διαπλεκόμενοι να ελέγχουν την πληροφόρηση και τη ζωή μας σαν Μεγάλος Αδελφός. Και η Ελλάδα να καταντήσει πιόνι, χωρίς φωνή και χωρίς αντίσταση, της γερμανικής πολιτικής στην Ευρώπη και στον κόσμο. Αυτό δεν πρέπει να γίνει. Αυτό δεν θα το αφήσει ο ελληνικός λαός να γίνει. Γι' αυτό είσαστε εδώ. Γι' αυτό είμαστε εδώ.\nΠροειδοποιούμε τους πάντες, ότι για το σκάνδαλο των τραπεζών δεν θα υπάρξει καμιά ασυλία. Οι ένοχοι δεν θα μπορέσουν να κρυφτούν πίσω από κανένα νομικό καταφύγιο, από αυτά που σκαρώνει ο κύριος Βενιζέλος. Η κυβέρνηση του ΣΥΡΙΖΑ θα κάνει τα πάντα ώστε να αποδοθεί δικαιοσύνη.\nΚι επειδή τις τελευταίες ώρες γίνεται πολλή συζήτηση για δημοψηφίσματα, θέλω να πω το εξής: Ναι, θα απευθυνθούμε στο λαό για κάθε μεγάλο ζήτημα που αφορά στη δική του ζωή. Εμείς δεν θα αποφασίζουμε για σας πριν από σας. Αυτό αποτελεί δέσμευση του ΣΥΡΙΖΑ. Θα απευθυνθούμε στο λαό για την κατάργηση του νόμου περί ευθύνης υπουργών. Για να καθίσει ο κάθε κατεργάρης στον πάγκο του, θα απευθυνθούμε στο λαό για το ξεκαθάρισμα της κόπρου του Αυγεία της διαπλοκής.\nΔεν είναι δυνατό να ελέγχουν την ενημέρωση του λαού οι ολιγάρχες που χρηματοδοτούνται από τράπεζες οι οποίες χρηματοδοτούνται από τους πολίτες. Αυτή η ασυδοσία θα τελειώσει. Και ας μην έχουν αυταπάτες οι βαρόνοι, οι διαπλεκόμενοι και οι ολιγάρχες. Εμείς δεν πρόκειται να βουλιάξουμε σε συναλλαγές από κείνες που έχουν συνηθίσει με τη σημερινή και προηγούμενες κυβερνήσεις. Θα επιμείνουμε μέχρι τέλος, με σεβασμό στους νόμους και στη βούληση τοη λαού, στην αναγκαία κάθαρση. Γιατί δεν είναι δυνατό εκατομμύρια άνθρωποι να υποφέρουν από έλλειψη και βασικών αγαθών, και μια συμμορία με λευκά κολλάρα να ρημάζει τη χώρα.\nΠολίτες της Χαλκίδας\nΟ ΣΥΡΙΖΑ δεν ζητά την ψήφο σας για να γίνει χαλίφης στη θέση του χαλίφη. Εμείς δεν είμαστε από τα καλά παιδιά του συστήματος που κατασκευάζονται σε εργαστήρια του συστήματος για να γίνουν στυλοβάτες και υπηρέτες του συστήματος. Έχει δίκιο ο συνήγορος του συστήματος, ο κύριος Βενιζέλος, να μας αποκαλεί τσογλάνια. Είμαστε περήφανοι που μας αποκάλεσε έτσι ο συγκεκριμένος άνθρωπος με τη συγκεκριμένη πολιτική ταυτότητα και το συγκεκριμένο ήθος. Μας θύμισε στον αντιδραστικό του οίστρο εκείνα τα παιδιά που απελευθέρωσαν με το αίμα τους κάποτε τη χώρα. «Τα παιδιά με τα πρησμένα πόδια που τα 'λεγαν αλήτες».\nΕμείς, ο ΣΥΡΙΖΑ, ζητάμε την ψήφο σας γιατί ο λαός αποφάσισε στις περασμένες εκλογές να είμαστε εκείνη η δύναμη που μπορεί να βγάλει την Ελλάδα από τη Μακρόνησο του χρέους. Να απαλλάξει την Ελλάδα από τα μνημόνια, τις τρόικες και τους επικυρίαρχους. Να στείλει τους πλασιέ της κυρίας Μέρκελ στο σπίτι τους, ή στο Βερολίνο. Όπου προτιμούν. Και να ανοίξει ένα άλλο δρόμο για μια άλλη Ελλάδα. Μια Ελλάδα που θα πει όχι στη μιζέρια, στη δουλικότητα, στην εξόντωση των πολλών για το κέρδος των λίγων, στη μετατροπή της δημοκρατίας σε υπηρέτρια της ολιγαρχίας.\nΕμείς δεν έχουμε να κρύψουμε τίποτε. Δεν υπηρετούμε προσωπικές φιλοδοξίες. Και γι' αυτό δεν θα σταματήσουμε να το διακηρύσσουμε μέχρι την τελευταία στιγμή: Οι εκλογές είναι η ευκαιρία του ελληνικού λαού να απαλλοτριώσει πολιτικά όσους τον απαλλοτριώνουν οικονομικά και ηθικά. Δεν υπάρχει άλλος δρόμος εκτός από την αντίσταση. Δεν υπάρχει άλλος δρόμος εκτός από την ανατροπή. Δεν υπάρχει άλλος δρόμος εκτός από τον ΣΥΡΙΖΑ.\nΉ με τον Σαμαρά και τη συγκυβέρνηση, για να συνεχιστεί η τραγωδία, να ενταθούν τα αδιέξοδα, να ολοκληρωθεί η οικοδόμηση του καθεστώτος της φτώχειας και της υποτέλειας. Η με τον ΣΥΡΙΖΑ για την ανατροπή. Ή με το παλιό, που σαπίζει και δηλητηριάζει με τη βαρβαρότητα και το ψέμα του την κοινωνία και τη χώρα. Ή με το νέο που έχει τη θέληση, τη δύναμη, την αντοχή και το σχέδιο για μια νέα αρχή. Ή με την αρτηριοσκλήρωση της ακροδεξιάς, που δεν διστάζει να συναλλάσσεται και να συμμαχεί με νεοναζί, αντισημίτες, ρατσιστές και θιασώτες της φασιστικής βίας. Ή με το ριζοσπαστισμό της αριστεράς, που θέλει και μπορεί να δώσει νέο βάθος και νέο πλάτος στη δημοκρατία, στα ανθρώπινα δικαιώματα και στις ελευθερίες του λαού. Σε αυτές τις εκλογές δε ψηφίζουμε μόνο για ευρωβουλευτές, περιφερειάρχες και δημάρχους.\nΣτις 26 φεύγουνε.


Αν κάθε εβδομάδα ξεκινάς με τις καλύτερες προθέσεις και καταλήγεις να σε νικάει το άγχος της καθημερινότητας, τα παρακάτω υγιεινά tricks για κάθε μία ημέρα ξεχωριστά θα σε βοηθήσουν να έχεις μία καλή και ήρεμη εβδομάδα.\nΚΥΡΙΑΚΗ: ΚΑΝΕ ΔΙΑΛΟΓΙΣΜΟ\nΔοκίμασε δέκα λεπτά διαλογισμού για να μειώσεις το άγχος για την εβδομάδα που έρχεται, να βελτιώσεις την ποιότητα του ύπνου και να αυξήσεις την δημιουργικότητα σου ώστε να είσαι ανανεωμένη το πρωί της Δευτέρας.\nΔΕΥΤΕΡΑ: ΞΥΠΝΑ ΝΩΡΙΤΕΡΑ\nΞύπνα μία-δύο ώρες νωρίτερα από ό,τι συνήθως. Χρησιμοποίησε αυτόν τον επιπλέον χρόνο για να κάνεις οτιδήποτε θα κάνει το υπόλοιπο της ημέρας σου λιγότερο αγχωτικό. Από το να τακτοποιήσεις το σπίτι, να κάνεις λίγο stretching ή απλά να ετοιμαστείς με την ησυχία σου.\nΤΡΙΤΗ: ΦΤΙΑΞΕ ΜΙΑ TO-DO LIST\nΦτιάξτε μία λίστα με εμπνευσμένα ή αστεία αποφθέγματα, με event που σε ενδιαφέρουν ή εργασίες που πρέπει να φέρεις εις πέραν.\nΤΕΤΑΡΤΗ: ΚΙΝΗΣΕ ΤΑ ΑΚΡΑ ΣΟΥ\nΝαι καλά διάβασες! Κούνησε τα ακροδάχτυλα στα χέρια και στα πόδια, παίξε με το στυλό σου ή κάνε μία περιστροφή με την καρέκλα του γραφείου. Μελέτες δείχνουν ότι οι μικρές κινήσεις αυξάνουν τη ροή του αίματος στα άκρα.\nΠΕΜΠΤΗ: ΦΑΕ ΛΙΓΗ ΜΑΥΡΗ ΣΟΚΟΛΑΤΑ\nΤα πιθανά οφέλη για την υγεία από την επεξεργασμένη σοκολάτα είναι σχεδόν μηδενικά, αλλά τα οφέλη από τη μαύρη σοκολάτα είναι πολυάριθμα και περιλαμβάνουν προστασία από ασθένειες και βελτιωμένη υγεία του εγκεφάλου και της καρδιάς.\nΠΑΡΑΣΚΕΥΗ: ΠΕΡΑΣΕ ΜΙΑ ΝΥΧΤΑ ΣΤΟ ΣΠΙΤΙ\nΑφιέρωσε μια βραδιά στον εαυτό σου και το αγαπημένο σου μέρος, το σπίτι, για να κάνεις ό,τι σε ευχαριστεί και σε χαλαρώνει.\nΣΑΒΒΑΤΟ: ΒΓΑΛΤΕ ΒΟΛΤΑ ΤΟ ΣΚΥΛΟ ΣΟΥ\nΜπορεί η πρώτη πρωινή βόλτα να είναι σύντομης διάρκειας, λόγω έλλειψης ικανοποιητικού χρόνου, όμως το Σαββατοκύριακο όταν οι ρυθμοί πέφτουν, είναι μία καλή ευκαιρία να πάρεις τον σκύλο σου και να περπατήσεις σε όμορφες διαδρομές. Α και αν δεν έχεις σκύλο, δανείσου το κατοικίδιο φίλου ή συγγενή ή ακόμα καλύτερα γίνε εθελόντρια στην φιλοζωική για να βγάζεις βόλτα τα σκυλάκια και να τους δίνεις χαρά! Θα έχεις τα ίδια οφέλη και ίσως να κάνεις έναν νέο τριχωτό φίλο.\nFeatured Image: Leah Kelley/Pexels


Αυτή είναι η πρώτη υποψήφια Μις Υφήλιος που δηλώνει ανοιχτά ομοφυλόφιλη (pics) | ETV.GR Νέα\nΑπό το NEWSROOM Δημοσίευση 8/12/2019 | 13:32\nΌταν απόψε το βράδυ (8/12) η Swe Zin Htet ανέβει στη σκηνή ως Μις Μιανμάρ (Βιρμανία) στο διαγωνισμό Μις Υφήλιος, είναι βέβαιο ότι θα αφιερώσει μέσα της τη στιγμή στην κοινότητα LGBTQ της χώρα της, μιας χώρας όπου η ομοφυλοφιλία εξακολουθεί να θεωρείται έγκλημα.\nΠριν από μέρες, η Htet δήλωσε πως είναι λεσβία και έγινε η πρώτη ανοιχτά ομοφυλόφιλη υποψήφια που διεκδικεί το στέμμα στον παγκόσμιο διαγωνισμό. Είναι μια αποκάλυψη, που η 21χρονη λέει ότι έγινε για να συμπέσει με την περίοδο κατά την οποία τα φώτα θα ήταν στραμμένα στον διαγωνισμό.\n«Έχω αυτή την πλατφόρμα που αν τη χρησιμοποιήσω για να πω ότι είμαι λεσβία, θα έχει μεγάλο αντίκτυπο στην κοινότητα LGBTQ στη Βιρμανία», λέει από την Ατλάντα, όπου θα διεξαχθεί ο διαγωνισμός. «Είναι δύσκολο ότι στη Βιρμανία οι LGBTQ δεν γίνονται δεκτοί και υφίστανται διακρίσεις», προσθέτει.\nΗ Htet, η οποία είναι επίσης τραγουδίστρια και ηθοποιός, έκανε coming out μέσω ενός blog ομορφιάς στις 29 Νοεμβρίου. Λέει πως κατάλαβε ότι ελκύεται από το ίδιο φύλο σε ηλικία περίπου 15 ετών και πως ήταν δύσκολο να το αντιμετωπίσει, αλλά το αποδέχτηκε.\npress & media outfit 🇲🇲💛📸   #missmyanmar #missuniverse\nA post shared by Miss Universe Myanmar 🇲🇲 (@missuniversemyanmar) on Dec 5, 2019 at 8:15am PST\nΗ αποδοχή από τον ίδιο της τον εαυτό, ήταν αυτό που οδήγησε την Htet να μιλήσει στους γονείς της πριν από περίπου πέντε χρόνια. «Στην αρχή, τρελάθηκαν. Δεν με δέχθηκαν. Αλλά αργότερα, όταν ανακάλυψαν περισσότερα για την κοινότητα LGBTQ, άρχισαν να το δέχονται». Ενώ άνθρωποι κοντά στη Htet ήξεραν ότι εδώ και τρία χρόνια είναι σε σχέση με τη διάσημη τραγουδίστρια Gae Gae, δημοσίως οι σεξουαλικές της προτιμήσεις κρατήθηκαν μυστικές.\nWe don’t see things as they are, we see them as we are. -Anais Nin 💛  #missuniverse #missmyanmar #confidentlybeautiful  #loveispowerful\nA post shared by Miss Universe Myanmar 🇲🇲 (@missuniversemyanmar) on Nov 30, 2019 at 9:13am PST\nΩστόσο δεν υπάρχει καμία αναφορά στα δικαιώματα LGBTQ στο βιογραφικό της στην ιστοσελίδα του Μις Υφήλιος και η ίδια επέλεξε το θέμα της πρόληψης της παιδικής κακοποίησης ως αιτία την οποία υποστηρίζει.\nΗ Htet δηλώνει χαρούμενη που έλαβε την υποστήριξη από τους διοργανωτές της εκδήλωσης, από την κοινότητα LGTBQ στη Βιρμανία και τις άλλες διαγωνιζόμενες μετά την δήλωσή της. «Είμαστε έτοιμοι να δώσουμε μια πλατφόρμα σε ισχυρές, εμπνευσμένες γυναίκες όπως η Miss Universe Myanmar, οι οποίες είναι αρκετά γενναίες για να μοιραστούν τις μοναδικές ιστορίες τους με τον κόσμο. Θα τις υπερασπιζόμαστε πάντα», λέει η Paula Shugart, πρόεδρος της διοργάνωσης Miss Universe.\nΣτη Μιανμάρ οι σχέσεις μεταξύ ατόμων του ίδιου φύλου επιφέρουν ποινές που φτάνουν μέχρι και σε δέκα χρόνια φυλάκισης.\nTAGS Μιανμάρ Μις Υφήλιος


Η κυβέρνηση προτείνει επέκταση του «κόφτη» !!! – trustpress.gr\nΑρχική / Οικονομία & Ανάπτυξη / Η κυβέρνηση προτείνει επέκταση του «κόφτη» !!!\nΗ κυβέρνηση προτείνει επέκταση του «κόφτη» !!!\n30/11/2016\tΟικονομία & Ανάπτυξη Δεν επιτρέπεται σχολιασμός στο Η κυβέρνηση προτείνει επέκταση του «κόφτη» !!!\nΗ επέκταση του δημοσιονομικού κόφτη πέραν του 2018 είναι η «σολομώντειος λύση» που προτείνει η κυβέρνηση σε ΔΝΤ και Ευρώπη, ώστε να γεφυρωθούν οι διαφορές για το πώς θα καλυφθούν πιθανές αποκλίσεις από το στόχο για τα μεσοπρόθεσμα πρωτογενή πλεονάσματα.\nΑν και Ευρωζώνη και Ελλάδα είναι κοντά σε μια συμφωνία για τη μείωση των στόχων για τα πλεονάσματα από το 3,5% στα επίπεδα του 2,5%, το ΔΝΤ από την πλευρά του θεωρεί πως η διαφορά του 1% θα πρέπει να καλυφθεί με «ρεαλιστικά μέτρα», καθώς οι παρεμβάσεις που έχουν έως σήμερα νομοθετηθεί οδηγούν σε πλεόνασμα της τάξης του 1,5% του ΑΕΠ.\n«Μεγαλύτερο πλεόνασμα σημαίνει μικρότερη ελάφρυνση χρέους εκ μέρους των Ευρωπαίων. Η Ευρώπη ρίχνει το βάρος στην Ελλάδα και όχι το ΔΝΤ», ξεκαθαρίζουν για το θέμα των μέτρων πηγές από την Ουάσιγκτον. Σύμφωνα με πληροφορίες που δεν έχουν διαψευστεί από το οικονομικό επιτελείο της κυβέρνησης για να διασφαλιστεί το Ταμείο , χωρίς η ελληνική κυβέρνηση να είναι αναγκασμένη να ψηφίσει προκαταβολικά νέα μέτρα προτείνεται ο «δημοσιονομικός κόφτης» που λήγει μαζί με το πρόγραμμα να επεκταθεί χρονικά και να κουμπώσει με τους μεσοπρόθεσμους στόχους.\nΑν και αυτό θα είχε πολιτικό κόστος για την κυβέρνηση, αυτό θα ήταν μικρό και σε κάθε περίπτωση δεν θα συγκρινόταν με την προκαταβολική θέσπιση μέτρων εκτιμώμενου ύψους 8 δισ. ευρώ έως το 2022.\nΠως λειτούργει ο κόφτης\nΣύμφωνα με το ψηφισμένο πλαίσιο για το δημοσιονομικό κόφτη την 30ή Απριλίου κάθε έτους, ο Έλληνας υπουργός Οικονομικών συντάσσει μία έκθεση, η οποία δημοσιεύεται στην Εφημερίδα της Κυβέρνησης και κοινοποιείται στη Βουλή και την Ευρωπαϊκή Επιτροπή.\nΣε αυτή την έκθεση αναφέρεται οποιαδήποτε απόκλιση μεταξύ του δημοσιονομικού στόχου που είχε οριστεί το παρελθόν έτος και του πραγματικού αποτελέσματος του έτους. Στην περίπτωση αποκλίσεων έως τις 31 Μαΐου θα πρέπει να εκδοθεί Προεδρικό Διάταγμα με τα μέτρα που θα εφαρμόζονται από 1η Ιουνίου.\nΑυτά τα μέτρα αφορούν σε οριζόντιες περικοπές σε κωδικούς του προϋπολογισμού, περιλαμβανομένων μισθών και συντάξεων.\nΠρέπει να τονιστεί πως ο υπουργός Οικονομικών δεν έχει τη δυνατότητα να εξαιρεί κατηγορίες δαπανών από τις αυτόματες περικοπές στη βάση ισοδύναμων μέτρων. Μπορεί όμως εν συνεχεία να διαπραγματεύεται – για το επόμενο έτος- τον περιορισμό των περικοπών και την αντικατάστασή τους με άλλο μείγμα μέτρων.\nΕτικέτεςΑΕΠ Ευρωζώνη οικονομία\nΠροηγούμενο Στην Κύπρο ο υπουργός Εξωτερικών της Βρετανίας\nΕπόμενο Αποβολή – εξπρές από τις 100 δόσεις


Home / Νέα / H καλύτερη στιγμ� ...\nOn: Ιαν 03Author: adminCategories: Νέα\nΠοια είναι η καλύτερη στιγμή για άσκηση;\nΗ γυμναστική θα βοηθήσει πολλούς να φθάσουν τους νέους στόχους απώλειας βάρους για το νέο χρόνο τον Ιανουάριο μετά τις γιορτές των Χριστουγέννων. Αλλά ασκείσαι την κατάλληλη στιγμή της ημέρας για το σώμα σου; Και ποια είναι ηκαλύτερη στιγμή για άσκηση; Αν και θα πρέπει να εγγραφείς από σήμερα σε ένα πρόγραμμα γυμναστικής, όπως πολλοί γυμνάζονται ήδη για να κάψουν τις extra θερμίδες από από τις εορταστικές διατροφικές ατασθαλίες, θα πρέπει να κάνεις αυτές τις πέντε κινήσεις κλειδί ώστε η προπόνηση να είναι το καλύτερο στοίχημά σου. Και οπωσδήποτε το να προπονείσαι την καλύτερη στιγμή για άσκηση είναι ύψιστης σημασίας.\nΗ καλύτερη στιγμή για άσκηση είναι η ..\nΗ απώλεια βάρους και η απόκτηση ενός σώματος fitness είναι ένα από τα πιο κοινά και στοιχήματα του νέου έτους και του καλοκαιριού που πλησιάζει, αλλά και είναι δύσκολο να διατηρηθεί. Εάν αγωνίζεσαι σκληρά να πετύχεις αυτό το στόχο με HIIT προπονήσεις στις 6.00 π.μ. ή είσαι στον πειρασμό να παραλείψεις τη γυμναστική μετά την εργασία, μπορεί να είναι επειδή δεν ασκείσαι την κατάλληλη στιγμή για το σώμα σου. Θα αναρωτιέσαι τώρα ποια είναι η καλύτερη στιγμή για άσκηση ή η πιο κατάλληλη; Όταν πρόκειται για άσκηση, μπορούμε να χωριστούμε σε δύο ομάδες – τα «πρωινά πουλιά» και τις «κουκουβάγιες» – και δεν προσπαθούμε να αγωνιστούμε που θα μπορούσαν να σας βοηθήσουν να μείνετε παρακινημένοι.\nAlthough there is no right or wrong time to exercise, there is a time of day when your body and mind are in full working order and you can get the most out of your workout.\nBen Bulach, training specialist from fitness app Freeletics\nΣύμφωνα με τον Bulach, η πρωινή προπόνηση είναι πιθανόν να είναι καλύτερη για εσένα.\n«Μερικοί άνθρωποι αντιμετωπίζουν προβλήματα με τον ύπνο αφού έχουν προπονηθεί πολύ κοντά χρονικά με την ώρα πριν να πάνε για ύπνο, επειδή το επίπεδο αδρεναλίνης τους είναι υψηλό, ο εγκέφαλός τους είναι ενεργός και είναι δύσκολο να χαλαρώσεισει το σώμα και το πνεύμα», εξήγησε. Αυτό οδηγεί στα γνωστά προβλήματα του καταβολισμού και της μη έγκαιρης μυικής ανάρρωσης.\n“Εάν το πρόγραμμά σου το επιτρέπει, δοκίμασε μια πρωινή προπόνηση και σύγκρινε τον ύπνο σου όταν προπονείσαι το πρωί με τον αντίστοιχο μετά τη βραδινή προπόνηση.”\nΑν έχεις μόνο χρόνο να ασκήσαι το βράδυ, να είσαι προσεκτικός/ή σχετικά με το είδος της άσκησης που κάνεις.\nΠροειδοποίησε: “Οι άνθρωποι παρατηρούν επίσης διαφορές μεταξύ cardioπροπόνησης και άρσης βαρών:\nΜετά το cardio , κοιμούνται βαριά, ενώ μετά την άρση βαρών είναι πολύ ενεργοποιημένοι πριν πέσουν για ύπνο.”\nAxion Gym Τιp : Η πρωινή προπόνηση είναι η καλύτερη εάν δυσκολεύεσαι με τον ύπνο\nΔεν μπορείς να επικεντρωθείς και να ακολουθήσεις την προπονητική ρουτίνα;\nΟ Μπουλάχ εξήγησε ότι υπάρχουν δύο λόγοι για τους οποίους η άσκηση το πρωί αντιμετωπίζει αυτό το ζήτημα.\n«Πρώτον, η δύναμη της θέλησης είναι ισχυρότερη το πρωί και, δεύτερον, σταματά άλλα πράγματα να παρεμποδίζουν την προπόνηση».\n“Μετά από μια κουραστική μέρα εργασίας, το μόνο που θέλεις πραγματικά είναι να πας στο σπίτι για ξεκούραση. Ακολούθως το βράδυ έξοδος για δείπνο και την επόμενη ημέρα καταλήγεις να εργάζεσαι ως αργά.\nΌλα αυτά τα απροσδόκητα συνεχίζουν να παρεμποδίζουν τη ρουτίνα της προπόνησής σου. Κάνοντας την προπόνησή σου ως το πρώτο πράγμα το πρωί, μπορείς ακόμα να συνεχίσεις την καθημερινή σου ρουτίνα. Έτσι δε να χρειάζεται να τη χρησιμοποιήσεις ως δικαιολογία για την παράλειψη της προπόνησής σου. Την προπόνηση που πρέπει να κάνεις ευλαβικά για να πετύχεις τους στόχους για ένα fitness σώμα το 2018».\nΥπάρχει και ένα άλλο bonus για να έρθεις στο γυμναστήριο το πρωί. “Εάν σε ενοχλεί η ουρά για τα βάρη, το γυμναστήριο κανονικά θα είναι λιγότερο γεμάτο τις πρωινές ώρες”. Αυτό σημαίνει ότι μπορείς να ολοκληρώσεις την προπόνησή σου χωρίς διακοπές και να εξοικονομείς χρόνο. Άρα η καλύτερη στιγμή για άσκηση μέσα στη μέρα είναι το πρωί.\nTo μόνο που χρειάζεσαι λοιπόν είναι μία καλή συνδρομή γυμναστηρίου και πρωινή κατά προτίμηση προπόνηση.\n← Τα οφέλη των “κρεβατιών” πιλάτες ή #PilatesReformer\n→ 3 ΗΜΕΡΟ ΓΙΟΓΚΑ ΣΤΗ ΧΕΛΥΔΟΡΕΑ – ΤΡΙΚΑΛΑ ΚΟΡΙΝΘΙΑΣ


" Άνοιξε" το net-metering ? (1/1)\n" Άνοιξε" το net-metering ?\nΘΕΜΑ: " Άνοιξε" το net-metering ?\n" Άνοιξε" το net-metering ?\t4 Χρόνια 4 Μήνες πριν\t#141964\nΜήπως γνωρίζετε αν "άνοιξε" το "net-metering" ?\nH αυτοπαραγωγή δηλαδή ηλεκτρικής ενέργειας με φωτοβολταϊκά ?\n" Άνοιξε" το net-metering ?\t4 Χρόνια 4 Μήνες πριν\t#142298\nΜήπως έχει πέσει κάτι στην αντίληψή σας για το θέμα αυτό?\nΥποτίθεται ότι τοποθετεί κανείς φωτοβολταϊκά, παράγει ηλεκτρική ενέργεια, τη διαθέτει στο δίκτυο, και ανά έτος(?) γίνεται λογαριασμός: Τόσα κατανάλωσες, μείον τόσα που παρήγαγες, ..... τόσα πληρώνεις...\n" Άνοιξε" το net-metering ?\t4 Χρόνια 4 Μήνες πριν\t#142323\nΠιο αναλυτικα για το τι είναι παρακάτω\nΤελευταία διόρθωση: 4 Χρόνια 4 Μήνες πριν από jnet.\n" Άνοιξε" το net-metering ?\t4 Χρόνια 4 Μήνες πριν\t#142324\nΑν κατάλαβα καλά, αφού λέει πως θα γίνεται συμψηφισμός, ουσιαστικά θα πληρώνει η ΔΕΗ στον παραγωγό ρεύματος από φωτοβολταϊκά 10 με 20 σεντσ την κιλοβατώρα (όσο δηλαδη και την χρεώνει)?\nΕίναι δυνατόν να αποσβεστεί ποτέ μία εγκατάσταση φωτοβολταϊκών με αυτήν την τιμή?\n" Άνοιξε" το net-metering ?\t4 Χρόνια 4 Μήνες πριν\t#142329\nΠαλιά τα 10 kWp φωτοβολταϊκά, κόστιζαν 40,000 ευρώ και πλήρωνε η ΔΕΗ 0,40 Ε/kWh.\nΤώτα η ίδια εγκατάσταση κοστίζει 12,000 ευρώ και θα την πληρώνει 0,16 Ε/kWh, όσο τη χρεώνει δηλαδή.\nΝα το πω κι αλλιώς: Εγώ καίω (ΠΕΡΙΠΟΥ - ΚΑΤΑ ΜΕΣΟ ΟΡΟ) 8 kWh τη μέρα για το σπίτι (κανονικό) και 3 kWh (νυχτερινό), και 25 kWh γα τη θέρμανση/ψύξη (120 μέρες θέρμανση, 120 μέρες ψύξη) όλες νυχτερινές. Οπότε:\n365*(8*0,16+3*0,09)+240*25*0,09=1100 ευρώ ανά έτος.\nΈχω υποθέσει 0,16 ευρώ/kWh το κανονικό (που τόσο βγαίνει, τσεκαρισμένο με τα "απ' όλα"), και 0,09 ευρώ/kWh το νυχτερινό.\nΔεν είναι άσχημα, γιατί με ένα κόστος επένδυσης περίπου στις 10000 ευρώ, μπορώ να παράξω τις 10000 kWh που χρειάζομαι το χρόνο. Και μετά τη δεκαετία, δεν ξαναπληρώνω ρεύμα. NOT BAD .....\nΑυτήν τη στιγμή επισκέπτονται τον ιστότοπό μας 904 επισκέπτες και 10 μέλη


Νέες υποψηφιότητες σε Εύβοια και Φθιώτιδα ανακοινώνει ο κ. Φ.Σπανός\nΤην υποψηφιότητα δυο στελεχών προερχόμενων εκ του ΠΑΣΟΚ του κ. Δημήτρη Βουρδάνου και του κ. Ηλία Σανιδά, οι οποίοι έχουν διατελέσει και οι δυο αντιπεριφερειάρχες στο παρελθόν ανακοίνωσε ο κ. Φάνης Σπανός.\nΔημήτρης Βουρδάνος- Εύβοια\nΕκπρόσωπος της ΕΝΑΕ στο Συντονιστικό Συμβούλιο Βιομηχανικής & Επιχειρηματικής Πολιτικής “Φόρουμ Βιομηχανίας” του Υπουργείου Οικονομίας, Ανάπτυξης και Τουρισμού, Αριθ. Αποφ.1201/39/2-2-2016 Υπουργός κ. Θεοδώρα Τζάκρη\nΗλίας Σανίδας- Φθιώτιδα


Κλιματική κρίση: Ένας μήνας ακραίων φαινομένων σε 4 λεπτά | Κοσμοδρόμιο Κλιματική κρίση: Ένας μήνας ακραίων φαινομένων σε 4 λεπτά – Κοσμοδρόμιο\nΚλιματική κρίση: Ένας μήνας ακραίων φαινομένων σε 4 λεπτά\nΑπό τις φονικές πλημμύρες στη Γερμανία στα ανεξέλεγκτα πύρινα μέτωπα της Ελλάδας.\nΟ Ιούλιος που μας πέρασε ήταν ένας μήνας ακραίων καιρικών φαινομένων. Από τις φονικές πλημμύρες σε Γερμανία και Βέλγιο στις θερμοκρασίες – ρεκόρ στις ΗΠΑ. Από τις κατολισθήσεις και τους πρωτόγνωρους μουσώνες της Ινδίας στις δασικές πυρκαγιές της Σιβηρίας. Ο Αύγουστος πήρε τη σκυτάλη με ένα πρωτοφανές και παρατεταμένο κύμα καύσωνα που παρέδωσε τα πευκοδάση της Τουρκίας, της Ιταλίας, της Ισπανίας και της Ελλάδας στο έλεος των ανεξέλεγκτων πύρινων μετώπων. Οι πολιτικοί σε όλο τον κόσμο “άφησαν” τον όρο της κλιματικής αλλαγής και οικειοποιήθηκαν τον όρο της κλιματικής κρίσης προϊδεάζοντας για ένα μέλλον που το σημερινό “ακραίο” θα είναι το σύνηθες.\nΗ κατάσταση είναι χειρότερη απ’ ό,τι πιστεύαμε και επιδεινώνεται ταχύτερα απ’ ό,τι φοβόμασταν, υπογραμμίζει στη νέα έκθεσή της η Διακυβερνητική Επιτροπή του ΟΗΕ για την Αλλαγή του Κλίματος. Η άνοδος της θερμοκρασίας του πλανήτη μπορεί να φτάσει το όριο του +1,5 βαθμού Κελσίου γύρω στο 2030, δέκα χρόνια νωρίτερα από τις εκτιμήσεις, απειλώντας με νέες καταστροφές την ανθρωπότητα, που ήδη πλήττεται από διαδοχικούς καύσωνες και πλημμύρες. Κύματα ακραίου καύσωνα, που έπλητταν παλιότερα μία φορά κάθε 50 χρόνια, αναμένεται τώρα να συμβαίνουν μία φορά τη δεκαετία λόγω της ανόδου της θερμοκρασίας, ενώ οι νεροποντές και οι ξηρασίες έχουν ήδη γίνει συχνότερες.\nΉδη τα επίπεδα των αερίων, που προκαλούν το φαινόμενο του θερμοκηπίου, είναι αρκετά υψηλά στην ατμόσφαιρα ώστε να θεωρείται σίγουρο πως θα επιφέρουν διαταραχές του κλίματος για δεκαετίες, αν όχι για αιώνες, προειδοποιούν οι επιστήμονες στην έκθεση της Διακυβερνητικής επιτροπής του ΟΗΕ για την Αλλαγή του Κλίματος (IPCC, GIEC) που δόθηκε σήμερα στη δημοσιότητα. “Κρύος ιδρώτας θα πρέπει να λούσει όποιον διαβάζει την έκθεση αυτή (…) Δείχνει πού βρισκόμαστε και πού πηγαίνουμε με την κλιματική αλλαγή: βρισκόμαστε μέσα σε μια τρύπα, την οποία εξακολουθούμε να σκάβουμε”, σχολίασε ο κλιματολόγος Ντέιβ Ριέι.\nΟ βρετανικός “Γκάρντιαν” σε ένα βίντεο 4 λεπτών δείχνει πώς ήταν ο Ιούλιος των ακραίων φαινομένων του 2021, ο οποίος, όπως λέει χαρακτηριστικά, σόκαρε ακόμα και τους πιο έμπειρους επιστήμονες!


Υπάρχει σαφής σχέση ανάμεσα στη συχνή λήψη αντιβιοτικών και στον αυξημένο κίνδυνο εμφάνισης καρκίνου του παχέος εντέρου μέσα στα επόμενα πέντε έως δέκα χρόνια, σύμφωνα με μια νέα σουηδική επιστημονική έρευνα. Η επίπτωση των αντιβιοτικών στο μικροβίωμα (“οικοσύστημα” μικροοργανισμών) στο έντερο εκτιμάται ότι εξηγεί την αύξηση του κινδύνου για καρκίνο.\n«Τα ευρήματα δείχνουν ότι υπάρχουν πολλοί λόγοι να είναι κανείς συγκρατημένος με τα αντιβιοτικά. Αν και σε πολλές περιπτώσεις είναι αναγκαία η θεραπεία με αυτά και σώζει ζωές, στην περίπτωση λιγότερο σοβαρών παθήσεων που αναμένεται να θεραπευτούν έτσι κι αλλιώς, χρειάζεται επιφύλαξη. Πάνω απ’ όλα για να αποτραπεί η ανάπτυξη αντίστασης από τα βακτήρια, αλλά επίσης, όπως δείχνει η μελέτη μας, επειδή τα αντιβιοτικά μπορεί να αυξήσουν τον κίνδυνο μελλοντικού καρκίνου του εντέρου», ανέφερε η Χαρλίντ. «Δεν υπάρχει πάντως απολύτως καμία αιτία για πανικό, απλώς επειδή έχετε πάρει αντιβιοτικά. Η αύξηση του κινδύνου για καρκίνο είναι μέτρια και η επίπτωση στον απόλυτο κίνδυνο για έναν άνθρωπο είναι σχετικά μικρή», πρόσθεσε.\nLive ενημέρωση: O κορωνοϊός λεπτό προς λεπτό στην Ελλάδα και παγκοσμίως\nΦωτογραφία Phoenix Locklear


Διεθνής μαζική απεργία εργαζομένων Google ενάντια στη σεξουαλική παρενόχληση | Ξεκίνημα\nΔιεθνήΚαθημερινάΒασικό Άρθρο Ημέρας2018teuxos 483 - 15 - 29 Nov\nΤην 1η Νοέμβρη, οι εργαζόμενοι της Google στις ΗΠΑ και άλλες χώρες, άφησαν τα πληκτρολόγια τους και βγήκαν στους δρόμους. Στις 11.10 το πρωί, σταμάτησαν να δουλεύουν, βγήκαν από τα γραφεία τους και κατέβηκαν στο δρόμο σε ένδειξη διαμαρτυρίας για τα περιστατικά σεξουαλικής παρενόχλησης στους χώρους εργασίας της εταιρείας.\nΣυνολικά με βάση αναφορές απέργησαν πάνω από 17.000 εργαζόμενοι σε 40 γραφεία της Google παγκόσμια, από ένα σύνολο 88.000 εργαζομένων σε 60 γραφεία! Αυτή η πολύ μεγάλη απεργία οργανώθηκε από τα κάτω, μέσα από την αυτοοργάνωση των εργαζομένων της βάσης!\nΗ αφορμή που πυροδότησε την εξέλιξη αυτή ήταν ένα άρθρο της εφημερίδας New York Times (στις 25 Οκτώβρη) που περιέγραφε πως η εταιρεία στην ουσία επιτρέπει σε άντρες στελέχη της να παρενοχλούν σεξουαλικά γυναίκες υπαλλήλους χωρίς να τιμωρούνται. Έτσι, η οργή που σιγόβραζε βγήκε στην επιφάνεια.\nΜε την κινητοποίηση της 1ης Νοέμβρη, εργαζόμενες και εργαζόμενοι της Google, απαίτησαν από την εταιρεία να πάρει μέτρα ενάντια στις διακρίσεις, το σεξισμό και την παρενόχληση στους εργασιακούς χώρους της.\nΜετά τη δημοσίευση του άρθρου της New York Times, δημιουργήθηκε η πρώτη ομάδα ηλεκτρονικής επικοινωνίας για τη διοργάνωση της κινητοποίησης, στην οποία αρχικά συμμετείχαν περίπου 1.500 εργαζόμενοι. Τυπώθηκαν ενημερωτικά φυλλάδια, άρχισαν να κυκλοφορούν μαζικά ηλεκτρονικές προσκλήσεις για συμμετοχή στην κινητοποίηση σε φίλους και συναδέλφους, ενώ σύντομα η απάντηση των εργαζομένων στο σεξισμό έγινε η μόνη συζήτηση μεταξύ τους.\nΆρχισαν να αλλάζουν τις φωτογραφίες προφίλ τους στα μέσα κοινωνικής δικτύωσης, αντικαθιστώντας τις παλιές με νέες, που περιείχαν κάποιο μήνυμα υποστήριξης της κινητοποίησης. Ξεκίνησαν να συζητάνε το πώς θα κλιμακώσουν τις δράσεις τους μετά την κινητοποίηση, πριν ακόμη αυτή ολοκληρωθεί. Μια εργαζόμενη άλλαξε την εικόνα της επιφάνειας εργασίας χιλιάδων υπολογιστών της εταιρείας, για να φτάσει όσο πιο μακριά γινόταν το μήνυμα της κινητοποίησης ενάντια στη σεξουαλική παρενόχληση.\nΌλα αυτά έγιναν χωρίς να «ζητηθεί άδεια» από τη διοίκηση της εταιρείας, ή να ρωτηθεί η γνώμη της. Είναι προφανές ότι η διάθεση ανάμεσα στις εργαζόμενες και τους εργαζόμενους, ήταν να οργανωθεί η διαμαρτυρία όχι σε συνεννόηση με τη διοίκηση αλλά ενάντια σ’ αυτήν. Συνολικά πήραν μέρος χιλιάδες εργαζόμενες και εργαζόμενοι από 40 γραφεία της εταιρείας σε ολόκληρο τον κόσμο. Ζυρίχη, Τορόντο, Σίδνευ, Λονδίνο, Δουβλίνο, Μόναχο, Τόκιο, είναι μερικές μόνο από τις πόλεις που συμμετείχαν. Στις ΗΠΑ, οι κινητοποιήσεις απλώθηκαν από την Νέα Υόρκη, το Σιάτλ, το Μάουντεν Βιου, μέχρι το Λος Άντζελες, το Πίτσμπουργκ και πολλές ακόμη πόλεις.\nΤα βασικά αιτήματα των εργαζομένων είναι:\nΝα σταματήσει ο θεσμός της «υποχρεωτικής διαμεσολάβησης» που εφαρμόζει η εταιρεία. Με βάση αυτό, οι υπάλληλοι που καταγγέλλουν περιπτώσεις σεξουαλικής παρενόχλησης είναι υποχρεωμένοι να απευθυνθούν μόνο στο θεσμό της διαμεσολάβησης που υπάρχει εντός της εταιρείας και δεν έχουν δικαίωμα να καταφύγουν στα δικαστήρια. Με αυτό τον τρόπο πολλές φορές γίνεται προσπάθεια για συγκάλυψη υποθέσεων σεξουαλικής παρενόχλησης για να μην πληγεί το δημόσιο όνομα της εταιρείας.\nΝα υπάρξει διευκόλυνση στις διαδικασίες καταγγελίας για σεξουαλική παρενόχληση\nΔημόσια έκθεση ελέγχου για τις περιπτώσεις καταγγελιών σεξουαλικής παρενόχλησης και πως τις διαχειρίστηκε η εταιρεία. Αυτό το αίτημα διατυπώνεται μετά από την κατακραυγή που προκάλεσαν περιπτώσεις υψηλόβαθμων στελεχών που είχαν κατηγορηθεί για σεξουαλική παρενόχληση και αντί να τιμωρηθούν τους προσφέρθηκε πλουσιοπάροχο πακέτο για εθελούσια έξοδο.\nΝα δημοσιεύσει η εταιρεία στοιχεία για την διαφορά στις αμοιβές μεταξύ ανδρών και γυναικών και να εφαρμόσει ίση αμοιβή για ίση εργασία ανάμεσα σε άνδρες και γυναίκες, καθώς και ίση αμοιβή ανεξαρτήτως εθνικής καταγωγής.\nΗ απεργία αυτή στη Google αναδεικνύει μια σειρά από κοινωνικές τάσεις που έχουν τεράστια σημασία.\nΚατ’ αρχήν, δείχνει ότι το #MeToo έχει πάψει να είναι μόνο μια ηλεκτρονική εκστρατεία καταγγελίας, που αφορά κυρίως τον λαμπερό κόσμο του Χόλιγουντ. Αντίθετα, η μάχη ενάντια στο σεξισμό και τις διακρίσεις, μπαίνει δυναμικά στους εργασιακούς χώρους, εκεί όπου ζουν και μάχονται πραγματικοί, καθημερινοί άνθρωποι, εκεί που η καταπίεση και ο σεξισμός είναι άμεσα συνυφασμένα με την καθημερινή μάχη για επιβίωση.\nΔείχνει επίσης πως οι εργαζόμενοι ενός χώρου αξιοποιούν την εμπειρία άλλων εργαζομένων που κινητοποιήθηκαν πριν από αυτούς. Έτσι, οι εργαζόμενοι/ες της Google ακολουθούν τα βήματα των συναδέλφων/ισσών τους στα McDonald’s που στις 18 του περασμένου Σεπτέμβρη οργάνωσαν επίσης κινητοποιήσεις διαμαρτυρίας ενάντια στα μαζικά περιστατικά σεξουαλικής παρενόχλησης στο χώρο εργασίας τους.\nΤρίτον, δείχνει ότι στην εποχή της παγκοσμιοποίησης και της κυριαρχίας των πολυεθνικών εταιρειών, οι αγώνες τείνουν να παίρνουν διεθνή διάσταση. Και ότι όταν οι εργαζόμενοι ενωθούν σε διεθνές επίπεδο μπορούν να έχουν τεράστια δύναμη στα χέρια τους. Μόλις πριν λίγους μήνες είχαμε μια αντίστοιχη διεθνική απεργία στην Amazon που έδειξε την δύναμη την εργαζομένων.\nΑκόμα, η κινητοποίηση των εργαζομένων για ένα θέμα τροφοδοτεί την κινητοποίηση και για άλλα θέματα. Δεν είναι τυχαίο που πριν μερικούς μήνες είχαμε την διαμαρτυρία των εργαζομένων στη Google και άλλες εταιρείες νέων τεχνολογιών σχετικά με τη χρήση των τεχνολογιών τους σαν μηχανισμούς καταστολής εναντίων των μεταναστών. Οι παρακαταθήκες που αφήνει κάθε αγώνας βάζουν τις βάσεις για τον επόμενο.\nΤέλος, ένα από τα πιο σημαντικά στοιχεία είναι ότι εμφανίζονται νέες τάσεις για οργάνωση των εργαζομένων. Σε κλάδους που μέχρι τώρα θεωρούνταν «άγονοι» για συνδικαλισμό, που κυριαρχούσε το κυνήγι της ατομικής καριέρας, βγαίνει αυθόρμητα η διάθεση οργάνωσης για την διεκδίκηση των δικαιωμάτων. Οι μάχες που δίνονται αυτή τη στιγμή δεν επικεντρώνονται μόνο στις διακρίσεις, όπως πολύ γλαφυρά έχει αποδείξει το κίνημα «15 Now» (για ελάχιστο βασικό μισθό 15$/ανά ώρα). Αυτή την οργάνωση είναι που φοβούνται τα αφεντικά της Google, που θα σπεύσουν φυσικά να κάνουν τα πάντα για να την μπλοκάρουν. Είτε πετώντας μερικά ψίχουλα για να κατευνάσουν τα πνεύματα, είτε απειλώντας τους μπροστάρηδες με απολύσεις. Ο τροχός όμως έχει μπει σε κίνηση, και δεν θα τον σταματήσουν εύκολα!\nΠροηγούμενο άρθροΗ Επιτροπή Αγώνα Πολιτών Βόλου για τις απειλές Μπέου σε Ν. Κανελλή: «δεν είσαι μόνος σου»\nΕπόμενο άρθροΓόνιμη συνέλευση 9 οργανώσεων της Αριστεράς στη Θεσσαλονίκη


Κατρούγκαλος: "Δεν μπορείς να φτάσεις σε συμβιβασμό αν δεν έχεις αμοιβαίες υποχωρήσεις"\n7:44 μμ, Πέμπτη 17 Μάρ 2016 7:44 μμ, Πέμπτη 17 Μάρ 2016\n«Δεν μπορείς να φτάσεις σε συμβιβασμό, αν δεν έχεις αμοιβαίες υποχωρήσεις. Ελπίζουμε ότι θα υπάρξει συμφωνία» ανέφερε ο υπουργός Εργασίας, Γιώργος Κατρούγκαλος εξερχόμενος από τη συνάντηση με τους εκπροσώπους των δανειστών. Παράλληλα τόνισε ότι δεν υπήρξε κάθετη άρνηση της τρόικας σε κανένα από τα βασικά θέματα του ασφαλιστικού.\nΜε δήλωσή του στο Αθηναϊκό Πρακτορείο, ο Γιώργος Κατρούγκαλος εξέφρασε την εκτίμηση ότι μπορεί να υπάρξει συμφωνία για το ασφαλιστικό έως το Σάββατο και υπογράμμισε ότι στη σημερινή συνάντηση σημειώθηκε πρόοδος.\nΌπως είπε, οι δανειστές δέχθηκαν να συζητήσουν μερικές από τις βασικές θέσεις της ελληνικής πλευράς.\nΕθνική σύνταξη στα 280 ευρώ και κούρεμα σε ποσοστά αναπ...


diaylos-9.blogspot.gr (βάγια βοιωτιας ): ΦΙΛΟΙ ΚΑΙ ΣΥΓΓΕΝΕΙΣ ΣΤΟ ΤΕΛΕΥΤΑΙΟ ΑΝΤΙΟ\nΦΙΛΟΙ ΚΑΙ ΣΥΓΓΕΝΕΙΣ ΣΤΟ ΤΕΛΕΥΤΑΙΟ ΑΝΤΙΟ\nΤραγική φιγούρα η μητέρα της Δώρας στην κηδεία της -Τι λέει η οικογένεια [εικόνες]\nΣτο ίδιο νεκροταφείο όπου δολοφονήθηκε την Τετάρτη το απόγευμα πραγματοποιείται η κηδεία της άτυχης Δώρας Ζέμπερη.\nΣυγγενείς και φίλοι βρίσκονται εκεί για το τελευταίο αντίο. Τραγικη φιγούρα η μητέρα της, Γεωργία, η οποία έφτασε υποβασταζόμενη στο κοιμητήριο.\nΔέκα λεπτά πριν από τις 14:00, στο Β' Νεκροταφείο Αθηνών έφτασαν η μητέρα της και η αδερφή της. Τραγική φιγούρα η μητέρα της 32χρονης, η οποία δεν μπορούσε να προχωρήσει μόνη της και στο Κοιμητήριο μπήκε υποβασταζόμενη, ενώ και η αδερφή τής άτυχης εφοριακού δεν μπορούσε να κρύψει τα δάκρυά της.\nΗ 32χρονη επισκεπτόταν το Β' Νεκροταφείο συχνά, προκειμένου να ανάψει ένα κερί στη μνήμη φίλου της που έφυγε από τη ζωή τον περασμένο Μάιο.\nΕν τω μεταξύ, συνεχίζονται οι έρευνες της αστυνομίας για τον εντοπισμό του δολοφόνου της 32χρονης Δώρας Ζέμπερη.\nΤι λέει η οικογένεια για το χαμό του παιδιού τους\nΣοκαρισμένη η μητέρα\n«Με πήγαν στην Ασφάλεια χθες, ήμουν σε πολύ κακή κατάσταση, δεν μπορούσα να μιλήσω, δεν καταλάβαινα τι μου έλεγαν», είπε την Πέμπτη, σοκαρισμένη, η μητέρα της άτυχης εφοριακού, περιγράφοντας τη στιγμή που έμαθε για το αποτρόπαιο έγκλημα. «Ήταν μάνα για τα παιδιά μου. Η δεύτερη μάνα μας, έτσι τη λέγανε. Πιστεύω ότι το παιδί μου το σκότωσαν όχι για να το κλέψουν. Ήταν στημένο το έγκλημα. Την είχαν παρακολουθήσει. Το παιδί αυτό δεν ήταν ποτέ μόνο του. Μόνο όταν πήγαινε στο νεκροταφείο. Οι συνεργάτες της στη δουλειά πρέπει να ήταν οι τελευταίοι που την είδαν ζωντανή», δήλωσε στην κάμερα της εκπομπής της Τατιάνας Στεφανίδου.\n«Πήγαινε στο νεκροταφείο από τότε που έχασε τον φίλο της και την είχε πάρει από κάτω, γιατί τον αγαπούσε πάρα πολύ, ήταν αδερφικοί φίλοι. Αυτό και ο χωρισμός της την πείραξαν πολύ. Της πέσανε μαζεμένα», πρόσθεσε, ενώ αποκάλυψε πως η κόρη της τής είχε εκμυστηρευθεί ότι φοβόταν: «Μου είχε εκμυστηρευτεί κάποια πράγματα. Ήταν πολύ ηθική, πολύ τυπική στη δουλειά της. Μου είπε ότι ήθελε να φύγει από τον έλεγχο, γιατί είχε κουραστεί και είχε φοβηθεί».\nΤο συγκλονιστικό μήνυμα της αδερφής της\nΑπό την πλευρά της, η αδερφή της άτυχης 32χρονης συγκλόνισε χθες με μήνυμά της στο Facebook. Η ίδια είχε μιλήσει με τη Δώρα λίγη ώρα πριν δολοφονηθεί και την περίμενε στο σπίτι τους στο Γαλάτσι.«Αδελφή μου, αίμα μου… έφυγες νωρίς. Σε περιμένω να γυρίσεις κι ακόμη δεν γύρισες. Ήσουν αδελφή, μάνα και πατέρας μαζί και τώρα μας άφησες μόνους μας. Σε σκότωσαν άδικα κι ήσουν ένας άγγελος. Σε περιμένω να γυρίσεις… ήσουν η ζωή μου όλη», ήταν το μήνυμά της στο Facebook.\nΔεκάδες μηνύματα στο Facebook\nΣτο μεταξύ, στην είδηση του τρομερού εγκλήματος δεκάδες ήταν οι συγγενείς, οι φίλοι, ακόμα και άνθρωποι που δεν γνώριζαν τη Δώρα Ζέμπερη που έσπευσαν να αφήσουν ένα μήνυμα στο προφίλ της για τον αδόκητο χαμό της.\n«Κοριτσάκι μου γλυκό, ξαδερφούλα μου, έφυγες από τη ζωή τόσο άδικα και σκληρά. Θα σε θυμόμαστε πάντα, θα είσαι ο δικός μας άγγελος στον ουρανό. Καλό παράδεισο», έγραψε συγγενής της 32χρονης. «Δεν υπάρχουν λόγια!!! Αυτό το τραγικό τέλος... κρίμα... Καλό παράδεισο στον κήπο τού Αγγέλου...», ήταν το μήνυμα άλλου χρήστη.\n«Αν και δεν σε ήξερα! Εύχομαι να βρεθεί το κτήνος! Καλό Παράδεισο Κοπελάρα μου! Να προσέχεις εκεί ψηλά τους δικούς σου ανθρώπους! Τραγικό να σε βρει κάτι τέτοιο! Να 'ναι ελαφρύ το χώμα σου!», έγραψε χρήστης που δεν γνώριζε το θύμα.\n«Καλό παράδεισο Θεοδώρα... Ας ελπίσουμε να βρεθεί σύντομα αυτό το τέρας... Υπάρχει Θεία Δίκη... Κουράγιο κ συλλυπητήρια στην οικογένεια», ανέφερε άλλο μήνυμα για την 32χρονη.\nΠηγή: Τραγική φιγούρα η μητέρα της Δώρας στην κηδεία της -Τι λέει η οικογένεια [εικόνες] | iefimerida.gr


Αυτό είναι το Λύκειο του ΣΥ.ΡΙΖ.Α. που ήδη ερημώνει το τοπίο! – Times News\nby Νίκος Τσούλιας 7 Ιανουαρίου 2018\nLa eterna lectora, en Oviedo\nΤρία χρόνια αριστερο-ακροδεξιάς συγκυβέρνησης ΣΥ.ΡΙΖ.Α. – ΑΝ.ΕΛ. και το προοδευτικό Υπουργείο «μελετάει» ακόμα την …προοδευτική του πρόταση, αλλά καθ’ όλη αυτή τη διάρκεια εφαρμόζει με θρησκευτική προσήλωση τα αντιεκπαιδευτικά μέτρα των Μνημονίων (3ου και 4ου) παρουσιάζοντάς τα και ως μεταρρυθμιστικά μέτρα! Ευτυχώς δηλαδή που υπάρχουν και τα Μνημόνια…\nΚαι έρχεται ένα άρθρο του Υπουργού Παιδείας με το βαρύγδουπο τίτλο «Αυτό είναι το νέο Λύκειο, που θα αλλάξει το τοπίο» και με τον εξίσου …μετριοπαθή υπότιτλο «Το Μεταρρυθμιστικό σχέδιο αρχίζει να ξετυλίγεται σε όλες τις βαθμίδες της εκπαίδευσης», για να δώσει το πολιτικό στίγμα μιας δημαγωγίας που δεν λέει να κοπάσει απέναντι και στην πιο αποκαλυπτική πραγματικότητα. Έκθεση ιδεών και βερμπαλισμός, θεωρητικές διακηρύξεις και ευχολόγια έρχονται να καλύψουν την αντιεκπαιδευτική πολιτική. Αναρωτιέμαι. Αν δεν υπήρχε ο οδηγός του Ο.Ο.Σ.Α. και τα μνημονιακά μέτρα, τι θα παρουσίαζε η ηγεσία του Υπουργείου ως εν τοις πράγμασι εκπαιδευτικό έργο: τις ανοησίες για την πρωινή προσευχή και για τις σχολικές παρελάσεις, τη χαλάρωση της μαθησιακής λειτουργίας, τις πρωτόγνωρες σε παγκόσμια κλίμακα θέσεις απαξίωσης των άριστων μαθητών, την «κατάργηση» των Πανελλαδικών εξετάσεων, τη «θέσπιση» Εθνικού Απολυτηρίου κλπ;\nΗ τελευταία αλλά το πιο πιθανό όχι και η τελική θέση είναι η επαναφορά των Δεσμών. Η βουτιά στο εδώ και 30 χρόνια παρελθόν παρουσιάζεται ως καινοτομία στη δεκαετία του 2010! Και δεν μπαίνουν καν στον κόπο οι νεωτεριστές σχεδιαστές της εκπαιδευτικής πολιτικής του ΣΥ.ΡΙΖ.Α. να αναζητήσουν τους βασικούς λόγους που εγκαταλείφθηκε το σύστημα των Δεσμών, για την αλλοίωση της Γενικής Παιδείας και το μονομερή γνωσιακό προσανατολισμό των μαθητών προς τα 4 πανελλαδικά μαθήματα από την Α΄ τάξη του Λυκείου και για τη γενική κοινωνική αντίθεση σε εκείνο το σύστημα, που είχε εξαντλήσει τη δυναμική του.\nΜπορούμε να θαυμάσουμε γενικολογίες και κοινοτοπίες, μεγάλα λόγια και αυτονόητες παραδοχές. Και δεν είναι μια Έκθεση Ιδεών από μαθητές για το «πώς θέλουν την εκπαίδευση» αλλά βαρυσήμαντο άρθρο του κ. Γαβρόγλου μετά από 3 χρόνια κυβερνητικής παρουσίας του κόμματός του! «Οι σπουδές δεν είναι για λίγους. Μια τέτοια αντίληψη περιθωριοποιεί τους νέους ακυρώνει όνειρα και προσδοκίες αλλά βλάπτει και την ίδια τη χώρα η οποία έχει μεγάλη ανάγκη από νέους με προσόντα και δεξιότητες. Πρώτος στόχος στην κατεύθυνση αυτή είναι η ριζική βελτίωση και των δύο ειδών Λυκείου. Να πάψει να είναι πάρεργο στη σκιά της παραπαιδείας και των φροντιστηρίων. Αντίθετα οφείλει να αποκτήσει αυθύπαρκτη μορφωτική υπόσταση να γίνει τόπος δημιουργίας και ζωής για παιδιά εκπαιδευτικούς γονείς. Κανείς δεν μπορεί να είναι δημιουργικός σ’ έναν χώρο ξένο αφιλόξενο».\nΑν τα στύψεις όλα αυτά, τι μένει; Το απόλυτο τίποτα. Κι όμως τέτοια κείμενα μπορεί να μην συνδέονται με το πεδίο της εφαρμοσμένης εκπαιδευτικής πολιτικής, αλλά έχουν φοβερή συλλεκτική αξία για το πώς ένας Υπουργός δημαγωγεί την ώρα που αποδομεί τη δημόσια εκπαίδευση. Την κοσμοθεωρητική και ιδεολογική του σύλληψη για το εκπαιδευτικό μας σύστημα την έχει διατυπώσει ο κ. Γαβρόγλου ρητά και κατηγορηματικά. «Είναι το πιο καταπιεστικό εκπαιδευτικό σύστημα του Κόσμου»! Από ποια έρευνα και από ποια ανάλυση προκύπτει κάτι τέτοιο; Δεν χρειάζεται. Όταν είσαι αυθεντία, ο λόγος σου αρκεί. «Πυθαγόρας έφα». Και έτσι ας χαλαρώσουμε τα πάντα, το Δημοτικό, το Γυμνάσιο, το Λύκειο. Για πρώτη φορά στην ιστορία της μεταπολιτευτικής και ίσως και της μεταπολεμικής περιόδου της χώρας μας, δεν υπάρχουν ούτε ενδοσχολικές τελικές εξετάσεις σε όλα τα μαθήματα του Λυκείου! Σε ποια χώρα της Ευρώπης υπάρχει αυτή η επινόηση;\nΟι υπουργοί της συγκυβέρνησης των κ.κ. Τσίπρα και Καμμένου δεν θέλουν να υστερούν έναντι των ηγετών τους. Σκέπτονται απλά και καθαρά. Ας μην είμαστε απελευθερωτές (λαϊκιστές) μόνο στους πολίτες. Ας επεκταθούμε και στους μαθητές, να μην έχουν κανένα άγχος για την εκπαίδευσή τους και για τη μόρφωσή τους. Δεν χρειάζονται να κουράζονται και να αγωνίζονται. Θα …καταργήσουμε και τα φροντιστήρια και εν τω μεταξύ μετασχηματίζουμε τα λύκεια σε φροντιστήρια!\nΈχουμε έναν Υπουργό, που με τα ευεργετικά μέτρα του λύνει και τα προβλήματα που δεν είναι προβλήματα, που θα απαλλάξει και θα απελευθερώσει τους μαθητές από το άγχος – κάτι που ούτε οι εκπαιδευτικοί που είναι μια ζωή μέσα στις σχολικές αίθουσες δεν το είχαν καν σκεφτεί ή δεν το κατάφεραν! Αλλά η μέριμνα δεν σταματάει εδώ. Θα έχουμε καθολική πρόσβαση των μαθητών στα πανεπιστήμια, «είναι στόχος οραματικός αλλά και ρεαλιστικός» (έρμη γλώσσα…). Όλοι θα εισάγονται και μάλλον όλοι θα παίρνουν και πτυχίο· αλλιώς τι ευεργεσία θα ήταν; Και δεν πρέπει να απορούμε γιατί δεν συμβαίνουν αυτά τα θαυμαστά και εξαίσια πράγματα σε άλλη χώρα· είναι ερμηνεύσιμο, δεν υπάρχει αλλού προοδευτική κυβέρνηση!\nΑλλά ο ΣΥ.ΡΙΖ.Α. και ο αρμόδιος Υπουργός έχουν δώρο και για τους εκπαιδευτικούς με το ίδιο περιτύλιγμα, της χαλάρωσης στη διαδικασία της μάθησης και της εκπαίδευσης των μαθητών – λιγότερα γραπτά, μεγαλύτεροι βαθμοί, κανένας ανεξεταστέος (!) – αλλά της απόλυτης υποβάθμισης σε όλα τα στοιχεία του εργασιακού τους πεδίου: από τη διδασκαλία μαθημάτων πέραν της πανεπιστημιακής εκπαίδευσής τους και τη λειτουργία τους σε 4 και 5 σχολεία μέχρι την εντεινόμενη όλο και πιο πολύ οικονομική εξαθλίωσή τους (και με το 3ο και ιδιαίτερα με το 4οΜνημόνιο που έχει μεγάλο βάθος χρόνου) και την τιμωρητική παραμονή τους στο σχολείο (ήδη έχει συμφωνήσει και έχει δεσμευτεί στην Τρόικα) ακόμα και όταν δεν έχουν εργασία· έτσι για να στοχάζονται συλλογικά…\n«Αυτό είναι το νέο Λύκειο, που θα αλλάξει το τοπίο», μας λέει ο Υπουργός εννοώντας ότι θα φέρει το φως στο σκοτάδι. Αυτά στο γνωστό φαντασιακό κόσμο της χωρίς όρια και συνεπούς δημαγωγίας του, γιατί η μνημονιακή πραγματικότητα του ΣΥ.ΡΙΖ.Α. ερημώνει όλο και πιο πολύ το τοπίο στο λύκειο και σ’ όλη την εκπαίδευση.


Κατακτώντας τη γυναίκα που θέλεις | Ο Κόσμος της Ψυχολογίας\nΚατακτώντας τη γυναίκα που θέλεις\nΤη θέλεις από την πρώτη στιγμή που την είδες. Μαθαίνεις όμως ότι σε θέλει κι αυτή. Ωραία. Το παιχνίδι γίνεται πιο εύκολο, δεν είναι όμως ακόμα κερδισμένο. Για να συνεχίσει να σε θέλει πρέπει με τον τρόπο σου να την κάνεις να σου παραδοθεί. Με λίγη προσοχή, λίγη τακτική και αρκετή αυτοπεποίθηση, ο έρωτας δεν θ’ αργήσει να σου χτυπήσει την πόρτα.\nΔείξε της πως δεν είναι η μόνη\nΣτο κυνήγι του έρωτα οι γυναίκες μπορούν να γίνουν πολύ ανταγωνιστικές. Αν υποψιαστούν ότι υπάρχει και άλλη υποψήφια για την καρδιά σου τότε εσύ κερδίζεις πόντους και οι αντίζηλες κάνουν τα πάντα για να κεντρίσουν το ενδιαφέρον σου. Εσύ έτσι κι αλλιώς ξέρεις ποια θέλεις. Παίξε έξυπνα, κάνε την να πιστεύει πώς τελικά σε κέρδισε από τις άλλες και μπες στη σχέση έχοντας το πάνω χέρι.\nΚράτα λίγο μυστήριο για σένα\nΕντάξει, βιάζεσαι να σε γνωρίσει καλύτερα για να εκτιμήσει τις αρετές σου. Όμως αυτή η βιασύνη μάλλον δε θα σου βγει σε καλό. Το καλύτερο που έχεις να κάνεις είναι να αφήσεις και λίγο μυστήριο να πλανάται γύρω από την ύπαρξή σου. Είτε πρόκειται για το παρελθόν σου είτε πρόκειται για τις μελλοντικές σου κινήσεις, φρόντισε να φανερώνεσαι σταδιακά. Έτσι θα της δώσεις την ευκαιρία να σε γνωρίσει σιγά σιγά και θα κρατήσεις αμείωτο το ενδιαφέρον της για σένα.\nΜην τρέχεις από πίσω της\nΌλα θα παιχτούν στο πρώτο νεύμα της. Αν τσιμπήσεις… είσαι χαμένος. Η γυναίκα που έχεις ερωτευθεί θα ψάχνει ήδη τον επόμενο δυναμικό άντρα που θα της αναστατώσει το μυαλό και τη ζωή. Γιατί λοιπόν να χάσεις αυτή τη μάχη; Δώσε το δικό σου ρυθμό στη σχέση, πάρε εσύ τις αποφάσεις, κράτα με μαεστρία τις ισορροπίες. Αυτή είναι η συμπεριφορά που θα εκτιμήσει πραγματικά μια γυναίκα.\nΒάλε φαντασία μέχρι να την κατακτήσεις ολοκληρωτικά. Πράξε κόντρα στα καθιερωμένα για να την μπερδέψεις και να τη γοητεύσεις. Από τα μέρη που συναντιέστε μέχρι αυτά που της ψιθυρίζεις στο αυτί, φρόντισε να είσαι απρόβλεπτος και συναρπαστικός. Δεν το λες κι εύκολο ε; Τουλάχιστον προσπάθησέ το.\nΟ άντρας που ξέρει τι θέλει ξέρει και πώς να το παίρνει την κατάλληλη στιγμή. Γι’ αυτό όταν έρθει η στιγμή να της δείξεις πόσο τη θέλεις, πράξε το με τον πιο εμφατικό τρόπο. Οπλίσου με θάρρος, συγκέντρωσε όλη σου την αυτοπεποίθηση και βγάλε το «βαρύ» αρσενικό που κρύβεις μέσα σου. Τώρα πώς θα το κάνεις αυτό; Θυμήσου τους προγόνους σου, την ταινία με τους 300, τον Χάμφρεϊ Μπόγκαρτ στο «Καζαμπλάνκα» ή τον Μπραντ Πιτ σε οποιαδήποτε ταινία του. Τέλος πάντων, μην το κουράζουμε, κάτι θα σκεφτείς εκείνη την ώρα.\nThis entry was posted in ψυχολογία and tagged σχέσεις΄,άντρες,γυναίκες. Bookmark the permalink.\n← Άννα Φρόυντ: Οι μηχανισμοί άμυνας του Εγώ\nΣυνήθειες που οδηγούν στη δυστυχία →